Surat Tommy kepada kumpulan Sulu tidak dapat persetujuan Jemaah Menteri

0

BANGI, Selasa – Jemaah Menteri bawah kerajaan Pakatan Harapan (PH) selepas Pilihan Raya Umum ke-14 (PRU14) tidak pernah bersetuju dengan surat dikeluarkan kepada kumpulan Sulu oleh Tan Sri Tommy Thomas selaku Peguam Negara ketika itu.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkat, tindakan Tommy mengeluarkan surat bertarikh 19 September 2019 itu bertentangan dengan prinsip keputusan kolektif yang termaktub dalam Perlembagaan Persekutuan.

“Surat bertarikh 19 September 2019 yang dikeluarkan oleh Tommy pada masa itu kepada kumpulan Sulu tidak pernah mendapatkan persetujuan Jemaah Menteri.

“Tindakan beliau mengeluarkan surat mengandungi keputusannya sendiri tanpa kelulusan oleh Jemaah Menteri bertentangan dengan prinsip keputusan kolektif yang diamalkan.

Artikel berkaitan

Hari mengundi PRK Kuala Terengganu serentak PRU DUN KE15

Bantuan khas RM300 kepada penjawat awam, RM200 pesara

Razarudin Husain dilantik Ketua Polis Negara baharu

Israel mohon maaf atas pembunuhan Shireen Akleh

“Gelombang Abah” lebih besar – Takiyuddin

“Dalam surat itu, Tommy menyatakan kekesalan apabila kerajaan Malaysia menghentikan pembayaran tahunan kepada waris kesultanan Sulu,” katanya menjawab pertanyaan Senator Datuk Seri Vell Paari di Dewan Negara hari ini.

Dalam soalan itu, Vell Paari meminta Perdana Menteri menyatakan sama ada Jemaah Menteri pada tahun 2019 telah menyatakan persetujuan terhadap kenyataan bekas Peguam Negara yang menyatakan rasa kesal terhadap tindakan kerajaan untuk menghentikan bayaran pampasan tahunan kepada kumpulan Sulu.

Surat itu juga mengandungi kenyataan Tommy yang mendedahkan, tunggakan bayaran termasuk 10 peratus faedah berjumlah RM48,230 dan membuat tawaran untuk menjelaskannya ‘dengan segera’ kepada pihak Penuntut sebagai pertukaran menamatkan sebarang tindakan timbang tara.

Menurut Azalina, ketika ini kerajaan telah mengambil pendirian untuk menjauhkan diri atau ‘to disassociate itself’ daripada pengeluaran surat bertarikh 19 September 2019 itu.

Katanya, kerajaan memilih untuk tidak mewakili Tommy dalam tindakan di Mahkamah Tinggi Kota Kinabalu yang difailkan oleh sembilan plaintif dari Sabah.

“Dalam hal ini, Jabatan Peguam Negara telah memfailkan permohonan untuk mencelah bagi pihak kerajaan Malaysia, selain turut memohon mendapatkan perintah penggantungan prosiding dan perintah menghalang Tommy daripada memberikan sebarang kenyataan atau komen berhubung prosiding timbang tara waris Kesultanan Sulu terhadap kerajaan Malaysia,” katanya. – MalaysiaGazette


Taliban tahan pengasas projek sekolah perempuan Afghanistan

0

BANGI, Selasa – Pengasas projek yang menggerakkan kempen pendidikan kepada kanak-kanak perempuan di Afghanistan ditahan pihak berkuasa Taliban di Kabul.

Misi Pertubuhan Bangsa-Bangsa Bersatu (PBB) di Afghanistan melalui Twitter memaklumkan, Matiullah Wesa selaku ketua PenPath dan peguam bela untuk pendidikan kanak-kanak perempuan ditahan di Kabul semalam.

Abangnya, Samiullah Wesa turut memberitahu, Matiullah ditahan di luar masjid selepas solat pada petang Isnin.

“Matiullah telah selesai solat dan keluar dari masjid apabila dia dihalang beberapa lelaki menaiki dua kenderaan,” kata Samiullah.

Artikel berkaitan

Serangan AS di Syria susulan kematian kontraktor mengorbankan 8 pejuang

Pemain bola sepak Liga Perancis dilarang berpuasa pada hari perlawanan

Finland kekal negara paling bahagia enam tahun berturut-turut

Jacinda Ardern dilantik utusan khas tangani keganasan di New Zealand

Jepun Perluas Sekatan Pergerakan COVID-19

Matiullah melalui organisasi diasaskannya yang menggerakkan kempen persekolahan dan mengedarkan buku di kawasan luar bandar sudah lama menyampaikan kepentingan pendidikan terhadap kanak-kanak perempuan kepada ketua kampung.

Sejak pengharaman sekolah menengah untuk perempuan, Matiullah terus melawat kawasan terpencil bagi mendapatkan sokongan penduduk tempatan.

“Kami mengira jam, minit dan saat untuk pembukaan sekolah perempuan. Kerosakan diakibatkan oleh penutupan sekolah tidak dapat dipulihkan dan tidak dapat dinafikan.

“Kami mengadakan perjumpaan dengan penduduk tempatan dan kami akan meneruskan bantahan kami jika sekolah masih ditutup,” kata Matiullah melalui Twitter minggu lalu ketika tahun persekolahan baharu bermula di Afghanistan.

Taliban mengenakan tafsiran ketat terhadap Islam sejak kembali berkuasa pada Ogos 2021 selepas pengunduran tentera AS dan NATO yang menyokong kerajaan terdahulu.

Pemimpin Taliban yang juga melarang wanita ke university berulang kali mendakwa mereka akan membuka semula sekolah untuk kanak-kanak perempuan apabila syarat tertentu dipenuhi.

Alasan diberikan mengatakan mereka kekurangan dana dan masa untuk merombak sukatan pelajaran mengikut landasan Islam.

Pihak berkuasa Taliban membuat jaminan yang sama semasa pertama kali mereka berkuasa dari 1996 hingga 2001 namun sekolah perempuan tidak pernah dibuka dalam tempoh lima tahun. – AGENSI


Tommy Thomas dakwa Najib selepas terima kertas siasatan lengkap, tiada niat jahat

0

BANGI, Selasa – Mahkamah Tinggi Kuala Lumpur memutuskan bahawa bekas Peguam Negara, Tan Sri Tommy Thomas tidak sewenang-wenangnya mendakwa Datuk Seri Najib Tun Razak dengan niat jahat tetapi hanya selepas menerima kertas siasatan yang lengkap daripada agensi penyiasat.

Hakim Datuk Ahmad Bache berkata, hanya setelah mengkaji dan berpuas hati dengan bukti yang dikumpul, Tommy mengeluarkan persetujuan untuk mendakwa bekas Perdana Menteri itu terhadap 35 pertuduhan dalam empat kes.

Kes itu berkaitan 1Malaysia Development Berhad (1MDB), International Petroleum Investment Company (IPIC), salah guna kuasa di bawah Akta Suruhanjaya Pencegahan Rasuah Malaysia (SPRM) 2009 dan pengubahan wang haram di bawah Pencegahan Pengubahan Wang Haram, Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (AMLATFPUAA) 2001 (AMLATFPUAA 2001).

Beliau berkata isu ‘menyasarkan bekas Perdana Menteri atau sasaran niat jahat’ tidak timbul kerana menjadi tugas Tommy sebagai Pendakwa Raya untuk mendakwa Najib.

Artikel berkaitan

Cecair vape tidak wajar dikeluarkan daripada Akta Racun

Tiada diskriminasi kaum dalam pengambilan penjawat awam – SPA

Ribut petir dijangka melanda seluruh Malaysia esok

Tumpahan minyak diesel punca 4 LRA henti tugas sementara

PM Digesa Ambil Tindakan Keras Terhadap Menteri, Pegawai NADMA

Hakim berkata, dalam kes ini, semasa saman difailkan pada 2021, pendakwaan terhadap 35 pertuduhan dalam empat kes itu masih diteruskan atau belum selesai dan Thomas telah meletak jawatan pada 28 Februari 2020.

“Oleh itu, beliau (Tommy) tidak dan tidak akan terlibat dalam menjalankan prosiding 35 pertuduhan dalam empat kes itu, dan belum ada penentuan muktamad bagi empat kes itu,” katanya dalam penghakiman setebal 37 muka surat bertarikh 28 Februari dalam saman yang difailkan Najib terhadap Tommy.

Pada 25 November tahun lepas, Ahmad membenarkan permohonan Tommy untuk membatalkan saman Najib berhubung dakwaan salah guna jawatan awam kerana mendakwanya atas pertuduhan membabitkan kes 1MDB.

Hakim itu berkata, untuk bersetuju dengan cadangan bahawa Tommy telah melakukan ketiga-tiga kesalahan atau sebab tindakan (salah guna dalam jawatan awam, penyalahgunaan proses yang berniat jahat dan kecuaian) walaupun kuasanya, juga akan membuka kepada semua tindakan Pendakwa Raya akan dipersoalkan.

Beliau berkata, ia juga membuka kepada penelitian awam, sekali gus mencabar budi bicara yang hampir tidak terikat yang diberikan kepadanya (Tommy) di bawah Perkara 145 (3) Perlembagaan Persekutuan dan timbalannya (Timbalan Pendakwa Raya -TPR) untuk melaksanakan tugas mereka tanpa rasa takut atau pilih kasih.

“TPR juga akan takut untuk mengemukakan pertuduhan terhadap suspek walaupun terdapat bukti yang terlalu banyak kerana risiko mendedahkan mereka kepada saman sivil kemudiannya. Oleh itu, ini berpotensi membawa kepada peningkatan ketara aktiviti jenayah di negara ini.

“Paling teruk, ia akan mengundang tertuduh untuk memfailkan tuntutan terhadap Pendakwa Raya meski pun sebelum prosiding dimulakan atau sebelum mereka dibebaskan seperti kes sekarang di mahkamah ini. Ini jelas akan menyebabkan kucar-kacir dan sistem keadilan jenayah kita akan terancam secara berbahaya,” katanya.

Hakim berkata, Pendakwa Raya dan TPR kemudiannya perlu hadir ke mahkamah dalam perbicaraan penuh untuk memberi keterangan dan menjelaskan bagi setiap kes, membuang masa rasminya dan dana awam serta menjejaskan dengan serius integriti institusi Peguam Negara atau Pendakwa Raya.

Beliau berkata, ini bertentangan dengan dasar awam dan bercanggah sepenuhnya dengan undang-undang prosedur yang ditetapkan dan Kanun Tatacara Jenayah.

“Oleh itu, ini tidak sepatutnya dibenarkan dan tuntutan itu perlu dibatalkan kerana ia remeh dan menyusahkan. Ia juga akan menetapkan duluan buruk dan berbahaya apabila orang yang dituduh boleh memfailkan tuntutan terhadap Peguam Negara/Pendakwa Raya untuk setiap pembebasan,” katanya.

Hakim berkata, beliau berpendapat tindakan plaintif memfailkan tuntutan ini boleh dilihat sebagai serangan kolateral terhadap pendakwaan 35 pertuduhan jenayah kerana plaintif akan mengambil tindakan sivil secara pramatang berdasarkan pertuduhan jenayah yang masih belum selesai di mahkamah jenayah.

Hakim berkata, mahkamah berpendapat tuntutan itu tidak sepatutnya difailkan sama sekali, sebelum perbicaraan empat kes itu selesai.

“Ia juga telah menimbulkan kekeliruan dan pelanggaran bidang kuasa antara bidang kuasa mahkamah sivil dan jenayah dan ini tidak sepatutnya dibenarkan sama sekali,” katanya.

Mahkamah berpendapat, punca tindakan penyelewengan dalam jawatan awam dan proses yang dipanggil berniat jahat adalah tidak mampan dan bukan permulaan kerana Tommy tidak menjalankan atau mengambil bahagian dalam pendakwaan empat kes itu,katanya.

“Walaupun Tommy mempunyai agenda terhadap plaintif (yang tidak dipersetujui oleh mahkamah ini), beliau tidak akan menjalankan pendakwaan terhadap plaintif.

“Bagaimana boleh beliau dikatakan melakukan salah guna dalam jawatan awam dan kesalahan lain. Oleh itu, tidak ada keperluan bagi saman ini untuk dibicarakan sepenuhnya dan tiada sebab untuk Tommy datang ke mahkamah untuk menjelaskan kerana tuntutan itu harus dibatalkan secara ab initio,” katanya.

Dalam saman yang difailkan pada 22 Oktober 2021, Najib mendakwa pertuduhan terhadapnya adalah sebahagian daripada langkah yang telah dirancang lebih awal oleh Tommy dan selaras dengan rancangan kerajaan Pakatan Harapan pada masa itu.

Beliau memohon satu deklarasi bahawa Tommy telah menyalah guna jawatan awam dan ganti rugi RM1.9 juta termasuk fi rundingan untuk pasukan audit bagi menyemak dokumentasi dalam penyediaan fakta untuk menangani pendakwaan terhadapnya. – BERNAMA


Tragedi ikan buntal, isteri maut suami masuk ICU

0

BANGI, Selasa – Seorang wanita maut manakala suaminya dimasukkan ke Unit Rawapan Rapi (ICU) Hospital Enche’ Besar Hajjah Kalsom (HEBHK) selepas makan hidangan ikan buntal.

Ikan buntal itu dibeli menerusi laman Facebook dari pembekal di Batu Pahat yang mendapatkan bekalan dari nelayan di Endau.

Pengerusi Jawatankuasa Kesihatan dan Perpaduan Negeri Johor, Ling Tian Soon berkata, mangsa yang mengalami gejala sesak nafas dan menggigil, pada jam 3 petang Jumaat kemudian disahkan maut pada jam 7 petang Sabtu lalu.

Beliau berkata, suami mangsa turut mengalami gejala sama kira-kira sejam selepas isterinya mendapat gejala berkenaan.

Artikel berkaitan

Jakel perkenal `Baju Raya Rahmah’ serendah RM148

Remaja mengaku salah buat aksi ‘wheelie’

Bertanding secara anak jantan – Muhammad Sanusi

Isu bebanan kerja guru akan dikaji MPPK

Makanan tidak halal boleh guna perkataan Menu Rahmah

“Kerajaan Negeri Johor dan Jabatan Kesihatan Negeri Johor mengambil maklum satu pelaporan keracunan makanan yang menyebabkan satu kematian di Daerah Kluang.

“Ia membabitkan sepasang suami isteri yang tinggal di Jalan Sin Tiam Chamek, Kluang yang mendapatkan bekalan ikan buntal dari penjual secara pratempahan melalui aplikasi Facebook.

“Bekalan diterima pada pagi 25 Mac 2023, dibersihkan dan digoreng untuk dibuat makan tengah hari bersama sayur dan daging khinzir.

“Kedua-dua pasangan itu telah dibawa oleh anak mereka yang tinggal berasingan ke Jabatan Kecemasan HEBHK pada jam 5 petang,” katanya menerusi satu kenyataan.

Beliau berkata, difahamkan ini adalah kali pertama pasangan berkenaan makan masakan berasaskan ikan buntal.

Katanya, siasatan lanjut mendapati ikan berkenaan diperolehi dari nelayan di Endau sebelum diambil oleh pemborong untuk diproses di Batu Pahat.

“Penjual yang mengedarkan ikan buntal ini juga berasal dari Batu Pahat, membuat edaran kepada pelanggan berdasarkan tempahan yang dibuat melalui aplikasi Facebook.

“Sebanyak 15 kilogram ikan buntal telah dijual di sekitar Chamek iaitu empat pelanggan, Paloh (4 Pelanggan) dan Yong Peng (1 Pelanggan) pada hari tersebut.

“Selain dari pasangan terbabit, semua pelanggan lain masih belum memakan ikan buntal yang dibeli,” katanya.

Beliau berkata, Pejabat Kesihatan Daerah Kluang dan Batu Pahat telah mengambil sampel ikan itu dari pelanggan yang dibeli dari penjual berkaitan.

“Sampel ini telah dihantar ke makmal untuk tujuan analisa.

“Sehingga kini tiada lagi pelaporan baru berkaitan dengan ikan buntal,” katanya.

Beliau berkata, mengingatkan agar orang ramai sentiasa berhati-hati di dalam memilih makanan terutama jika ianya mempunyai risiko yang telah diketahui.

“Kerajaan Negeri Johor bersama Jabatan Kesihatan Negeri Johor akan terus memantau dan memastikan keselamatan makanan,” katanya. – BERITAHARIAN


Wujudkan pegawai agama di hospital

0

BANGI, Selasa – Kerajaan disarankan mewujudkan perjawatan pegawai agama di hospital bagi memperkasakan lagi konsep Hospital Mesra Ibadah di negara ini.

Ahli Parlimen Parit, Muhammad Ismi Mat Taib berkata, Hospital Mesra Ibadah merupakan program di bawah Kementerian Kesihatan (KKM) yang memfokuskan kepada kesejahteraan pelanggan melalui penerapan serta penghayatan ibadah semasa dan selepas mendapat rawatan.

Menurutnya, kakitangan hospital khususnya perawat perubatan Muslim perlu memikul tanggungjawab dalam memastikan pesakit Muslim menerima bimbingan yang betul untuk melakukan ibadah dan amalan keagamaan.

“Kewajaran memberikan panduan kepada pesakit untuk beribadah menjadi satu kewajipan dan bukan pilihan terutama berkaitan perkara asas seperti cara wuduk pesakit, pelaksanaan tayamum, cara solat pesakit serta beberapa berkaitan ibadah pesakit.

Artikel berkaitan

Varian XE belum dikesan di Malaysia

Enam PRN dicadang serentak elak perbelanjaan berulang

BN GABUNG PH, DONG ZONG TERUS BERANI DESAK IKTIRAF UEC

Anwar beri tempoh tiga hari untuk Ahli Parlimen Pendang minta maaf

Polis kenal pasti 190 kawasan panas di enam negeri

“Maka perjawatan pegawai agama di hospital menjadi satu keperluan untuk diwujudkan agar segala usaha merealisasikan Hospital Mesra Ibadah ini dicapai dengan baik sekali gus boleh dijadikan model kepada dunia,” katanya dalam satu kenyataan hari ini.

Beliau berkata, di Malaysia, amalan seperti ziarah pesakit oleh pegawai agama atau sukarelawan hospital yang membantu pesakit sudah wujud namun tiada suatu latihan khusus atau garis panduan tepat bagi membantu pesakit dan keluarga dari sudut keperluan spiritual.

Menurutnya, peranan pegawai agama di hospital boleh membantu pesakit dari banyak aspek memberi tazkirah atau memberi tunjuk ajar kepada pesakit dalam menunaikan solat ketika uzur sehinggalah mengajar pesakit yang sedang melalui sakaratulmaut untuk mengucapkan dua kalimah syahadah.

Jelas Muhammad Ismi, untuk permulaan, perjawatan bagi perkhidmatan pegawai agama di hospital boleh dilaksanakan secara kontrak dahulu waktu ini bagi tujuan perintis.


3 tahun tempoh 1,500 doktor kontrak dapat lantikan tetap – Anwar

0

BANGI, Rabu- Dalam memberi jaminan 1,500 doktor kontrak akan menjadi pekerja tetap tahun ini, Perdana Menteri, Anwar Ibrahim berkata, kerajaannya memerlukan tiga tahun untuk menyelesaikan masalah itu.

Ini kerana, katanya, masalah lantikan tetap berlarutan sejak sekian lama dan kerajaannya tidak boleh menyelesaikannya dalam masa setahun.

“Kalau kerajaan nak selesaikan semuanya sekali bagi 4,000 (lantikan tetap) yang dituntut, maknanya kita perlukan RM10 bilion setahun. Maka, tidak mungkin.

“Sebab itu saya bagi jaminan, tahun ini 1,500 (lantikan). Tahun depan atau berikutnya, katakan dalam tempoh tiga tahun, kita boleh selesaikan masalah ini.

“Masalah tertangguh lama. Jadi, tidak boleh bebankan kita dalam satu tahun untuk selesaikan semua. RM3 bilion itu bukan jumlah yang kecil,” katanya menurut Berita Harian.

Pada November 2021, Kementerian Kesihatan dilaporkan berkata, seramai 4,186 kakitangan kesihatan kontrak sudah dinilai dan diperakui untuk lantikan tetap oleh Jabatan Perkhidmatan Awam. Ia membabitkan 3,586 pegawai perubatan, 300 pegawai pergigian dan 300 pegawai farmasi.

Artikel berkaitan

Beri ‘sedekah’ kepada pengundi tetap rasuah – Azam Baki

Mayat nelayan ditemukan dalam perut buaya

Bukan persenda Menu Rahmah, hanya mahu nasi berkuah – Hanafiah

Tipu skim pelaburan, lebih 100 mangsa buat laporan polis

Shebby Meninggal Akibat Serangan Jantung

Anwar berkata, kerajaan akan terus mengutamakan pengisian jawatan perkhidmatan awam dalam sektor kritikal seperti bidang kesihatan dan pendidikan.

“Ini dijangka membabitkan perbelanjaan tambahan sehingga RM800 juta untuk 2023, yang mampu dan boleh kita tampung untuk satu tahun.”

Terdahulu, Ketua Pengarah Kesihatan, Dr Noor Hisham Abdullah hari ini dilaporkan menggesa kakitangan kesihatan tidak mengadakan mogok kerana ia bukan penyelesaian terbaik untuk menangani masalah yang membelenggu sistem penjagaan kesihatan.

The Star melaporkan sebuah kumpulan dikenali “Mogok Doktor Malaysia” mendakwa kira-kira 8,000 doktor kontrak akan menyertai mogok bulan depan. Katanya, doktor terbabit juga mungkin meletak jawatan beramai-ramai.

Kumpulan itu berkata, mereka yang mogok akan mengambil cuti sakit atau kecemasan mulai 3 hingga 5 April sebagai tanda protes. Ia bagaimanapun tidak menggalakkan doktor menyertai sebarang demonstrasi. – FMT


4 beradik ditemukan maut dalam kebakaran

0

BANGI, Rabu – Kepanasan akibat rumah mereka yang terbakar mungkin menyebabkan empat beradik pergi menyelamatkan diri ke bilik air.

Namun usaha mereka gagal, apabila keempat-empat mereka ditemukan maut dalam kebakaran itu.

Jenazah mereka ditemui anggota bomba dan penyelamat selepas operasi memadamkan kebakaran rumah di Lorong Haji Muhammad, Jalan Ismail, Kampung Sabak Awor, Muar Johor, malam tadi, selesai.

Dalam kejadian jam 7.49 malam itu, mangsa masing-masing dua lelaki dan dua perempuan berusia tiga hingga lapan tahun ditemukan meninggal dunia.

Komander Operasi Balai Bomba dan Penyelamat (BBP) Muar, Timbalan Penguasa Bomba II Shahrizal Mokhtar, berkata kebakaran membabitkan rumah jenis separuh kekal berkeluasan 50×35 kaki.

Beliau berkata, kebakaran itu memusnahkan 80 peratus daripada keseluruhan rumah berkenaan.

“Selepas api berjaya dipadamkan sepenuhnya, anggota bomba melakukan pencarian mangsa.

“Empat mangsa terdiri dua kanak-kanak perempuan berusia enam dan empat tahun serta dua kanak-kanak lelaki berusia tiga dan lapan tahun ditemukan di bilik air rumah mereka dalam keadaan tidak sedarkan diri,” katanya ketika dihubungi Berita Harian.

Beliau berkata, kebakaran itu memusnahkan 80 peratus daripada keseluruhan rumah berkenaan.

“Selepas api berjaya dipadamkan sepenuhnya, anggota bomba melakukan pencarian mangsa.

“Empat mangsa terdiri dua kanak-kanak perempuan berusia enam dan empat tahun serta dua kanak-kanak lelaki berusia tiga dan lapan tahun ditemukan di bilik air rumah mereka dalam keadaan tidak sedarkan diri,” katanya ketika dihubungi Berita Harian.

Beliau berkata, seramai 20 anggota dari BBP Muar dan BBP Bukit Gambir dibantu dua jentera Fire Rescue Tender (FRT) serta satu Unit Bantuan Perkhidmatan Kecemasan (EMRS) dikejarkan ke lokasi kejadian.

“Pemeriksaan lanjut oleh pegawai perubatan mengesahkan semua mangsa disahkan meninggal dunia.

“Mayat keempat-empat beradik itu diserahkan kepada pihak polis untuk tindakan lanjut,” katanya.

Operasi tamat pada jam 9.52 malam.

Punca kebakaran dan jumlah kerugian masih dalam siasatan.


850,000 pekebun kecil getah, pesawah dan nelayan dapat RM200

0

BANGI, Rabu –
Kerajaan bersetuju menyalurkan Bantuan Khas Kewangan Aidilfitri sebanyak RM200 kepada 850,000 pekebun kecil getah, pesawah dan nelayan di seluruh negara.

Perdana Menteri, Datuk Seri Anwar Ibrahim  berkata, pemberian bantuan tersebut antara yang terbesar pernah diberikan kepada golongan nelayan, pesawah dan pekebun kecil serta ia juga  menelan belanja sebanyak RM170 juta.

Tambah beliau, bantuan tersebut juga merupakan inisiatif tambahan terhadap bantuan yang diumumkan kepada golongan itu dalam Belanjawan 2023 yang dibentangkan pada bulan lalu.

Artikel berkaitan

Jangan takutkan orang Melayu dengan gelombang hijau – Tun Mahathir

Jom Ziarah Gereja : Bercanggah Enakmen Ugama Bukan Islam Selangor 1988

Jumlah Mangsa Banjir Terus Menurun, Bawah 40,000 Orang

Kerana Musang King – jangan aniaya Orang Asli, bincang sebelum halau

Ambil Langkah Berjaga-Jaga Elak Gelombang Keempat – Pakar

Anwar berkata demikian ketika membentangkan Rang Undang-Undang (RUU) Perbekalan 2023 bagi bacaan kali kedua di Dewan Negara hari ini.

Justeru, inisiatif bantuan berkenaan wujud apabila terdapat rakyat di negara ini yang masih dibebani dengan masalah kewangan terutama pada bulan Ramadan ini.


Ab Rauf bakal menjadi Ketua Menteri Melaka?

0

BANGI, Rabu – Kerajaan Melaka didakwa bakal bertukar Ketua Menteri baharu pada Jumaat ini.

Malah difahamkan upacara mengangkat sumpah Ketua Menteri ke-14 itu akan diadakan di hadapan Yang di-Pertua Negeri, Tun Mohd Ali Rustam di Pejabat Tuan Yang Terutama di Ayer Keroh.

Media yang menunggu selama tiga jam di Pejabat Ketua Menteri di Seri Negeri untuk mendapatkan respons daripada Ketua Menteri, Datuk Seri Sulaiman Md Ali ketika mempengerusikan Majlis Mesyuarat Kerajaan Negeri (MMKN) juga gagal apabila dimaklumkan beliau tidak mahu bertemu pemberita.

Sumber terdekat pejabat Ketua Menteri memaklumkan, setakat ini tiada arahan selanjutnya dan masih menunggu arahan daripada Setiausaha Kerajaan Negeri (SUK).

Artikel berkaitan

Mahkamah Rayuan benarkan rayuan MAIS & kerajaan negeri kembalikan agama Islam wanita

88% perokok beralih hisap vape untuk berhenti merokok

25 tahun berlalu, Anwar `kembali’ ke Menara Dato’ Onn

Cadangan KWSP sebagai cagaran pinjaman tidak wajar – Kesatuan Pekerja

PRN Sarawak Ke-12 18 Disember Ini

Sementara itu, Ahli Dewan Undangan Negeri (ADUN) Tanjung Bidara yang juga Exco Kanan Pelaburan, Perindustrian Pembangunan Koperasi, Datuk Seri Ab Rauf Yusoh yang disebut-sebut bakal menggantikan tempat itu bagaimanapun ketika dihubungi enggan mengulas lanjut mengenai perubahan struktur pentadbiran itu.

“Saya tak mahu komen lanjut sehingga ada maklumat seterusnya,” katanya ringkas.

Terdahulu tular di aplikasi WhatsApp mengenai ucapan terima kasih untuk semua jasa jasa yang telah diberikan untuk rakyat Negeri Melaka, Datuk Seri Sulaiman Md Ali.

“Kita tahu apa yang akan berlaku
next few days
. Semoga Allah SWT berikan kesihatan buat YAB Ketua Menteri. Buat bakal,
All the best!
,” katanya.

Media pada Isnin melaporkan Datuk Seri Dr Ahmad Zahid Hamidi memberi bayangan akan berlaku perubahan struktur pentadbiran kerajaan negeri menerusi pembentukan Kerajaan Perpaduan di Melaka.

Ahli Parlimen Bagan Datuk itu turut mengesahkan kerajaan ketika ini menuju kepada usaha pembentukan itu.


Bazar raya Usrah Khadijah bantu golongan tidak berkemampuan

0

BANGI, Rabu – Atas kesedaran ada yang tidak berkemampuan menyambut Aidilfitri,  Wanita BERJASA meneruskan inisiatif kebajikan dengan melancarkan Bazar Usrah Khadijah untuk membantu golongan berkenaan.

Timbalan Ketua Wanita BERJASA, Ustazah Siti Umi Kalsom Hussin berkata, inisiatif itu adalah usaha Wanita BERJASA untuk meringankan beban golongan mereka yang tidak berkemampuan untuk menyediakan persiapan Aidilfitri nanti.

Katanya, bazar itu menawarkan banyak koleksi pilihan baju raya mampu milik itu akan diadakan pada 1 April sehingga 7 April di Pusat Komuniti BERJASA Kapar di Klang, Selangor.

“Sebelum ini, Usrah Khadijah yang dibawakan oleh Wanita BERJASA adalah satu jenama yang berkongsi ilmu kepada masyarakat.

Artikel berkaitan

Kapal  LCS dikurangkan kepada lima kapal – Panglima TLDM

Kuza, Kuni diarah failkan pembelaan terhadap saman fitnah

Tidak Berhati Perut, Buang bayi

Had usia teksi, e-hailing seluruh negara dinaikkan kepada 15 tahun

Istiqamah – Solat Subuh selamatkan akidah anak-anak

Memetik portal ISMAWEB, katanya untuk Ramadan kali ini, BERJASA akan bawakan Usrah Khadijah untuk meluaskan peranannya dengan menawarkan inisiatif kebajikan kepada masyarakat melalui program Bazar Usrah Khadijah.

Beliau berkata, bazar berkenaan bukan hanya terbuka kepada golongan B40, bahkan juga untuk golongan lain yang memerlukan seperti M40.

Wanita BERJASA kata Umi Kalsom, memahami kesusahan yang dialami rakyat akibat daripada kenaikan kos keperluan barangan.

“Bazar Usrah Khadijah menawarkan pelbagai pilihan baju raya terpakai yang masih lagi elok untuk dimiliki secara percuma.

“Kami jamin 90 peratus baju raya yang ditawarkan oleh Bazar Usrah Khadijah masih dalam keadaan yang baik dan sesuai untuk dipakai pada hari lebaran nanti,” katanya.

Jelasnya program Bazar Usrah Khadijah adalah program kebajikan kedua pada bulan Ramadan, selepas bantuan kewangan yang disalurkan kepada seorang pesakit kanser saraf tunjang tahap empat.

“Baru-baru ini, Wanita BERJASA baru sahaja selesai menyerahkan sumbangan wang sebanyak RM2,300 kepada keluarga pesakit kanser saraf tunjang tahap empat.

“Kami mengharapkan program-program kebajikan yang kami tawarkan bukan sahaja mampu meringankan beban masyarakat yang memerlukan, malah mampu merapatkan hubungan Wanita BERJASA dengan masyarakat luar,” katanya.


Belanjawan 2023 : inisiatif tambahan diumum hari ini

0

BANGI, Rabu – Perdana Menteri, Datuk Seri Anwar Ibrahim mengumumkan beberapa inisiatif tambahan dalam Belanjawan 2023.

Beliau yang  juga Menteri Kewangan membentangkan Rang Undang-Undang (RUU) Perbekalan 2023 (Belanjawan 2023) bagi bacaan kali kedua di Dewan Negara hari ini.

Anwar berkata, inisiatif tambahan baharu itu melibatkan bantuan Aidilfitri, melanjutkan pelepasan cukai individu dan berkaitan peruntukan kredit perumahan menerusi Syarikat Jaminan Kredit Perumahan (SJKP).

“Memandangkan keadaan hidup rakyat ini masih terasa… saya teliti mana kohort yang tidak peroleh manfaat sebelum ini, masih ada masalah terutama pada bulan Ramadan dan Aidilfitri.

“Maka saya bersetuju salurkan Bantuan Khas Kewangan Aidilfitri kepada 850,000 pekebun kecil getah, pesawah dan nelayan sebanyak RM200 lagi, tambahan (kepada) apa yang telah diumumkan. Hal ini akan menelan belanja RM170 juta ringgit,” kata beliau.

Artikel berkaitan

`Jom Ziarah Gereja’: anjuran NGO di bawah KBS, sasar belia Muslim

KWSP lancar i-Sayang, suami boleh carum dua peratus untuk isteri

Perkembangan Terkini Banjir Di Pahang

Ahmad Zahid dedah identiti 10 Ahli Parlimen BN sokong Muhyiddin jadi PM

Harga Ayam Cecah RM13.90 Sekilogram

Tambah beliau,  penambahan tersebut merupakan bantuan terbesar yang pernah diberikan kerajaan kepada golongan nelayan, pesawah dan pekebun kecil

Memetik BERNAMA, dalam Belanjawan 2023 sebelum ini, kerajaan mengumumkan bantuan sebanyak RM300 sebulan kepada nelayan dan RM200 sebulan untuk pesawah padi untuk tempoh tiga bulan semusim serta menaikkan sumbangan musim tengkujuh daripada RM600 kepada RM800 untuk tempoh empat bulan kepada pekebun kecil getah.


Ceti haram hina agama Islam, PPIM gesa KDN, JAKIM bertindak

0

BANGI, Rabu – Persatuan Pengguna Islam Malaysia (PPIM) menggesa pihak yang berwajib agar segera menyiasat tindakan ceti haram atau lebih dikenali sebagai `along’ yang bertindak menghina agama islam.

Ketua Aktivis PPIM, Datuk Nadzim Johan, memohon Kemeneterian Dalam Negeri (KDN) serta Jabatan Kemajuan Islam Malaysia (JAKIM) untuk menyegerakan dan membuat siasatan itu dengan secara seriu.
“Saya tidak lihat ada keperluan untuk menghina agama Islam.

“Kata-kata yang digunakan itu sehingga saya sendiri tidak sanggup untuk membacanya. Kita tidak boleh berdiam diri apabila dimaki dan dicerca.

“Perkara ini boleh menjadi ancaman kepada keharmonian negara kerana mereka memaki orang Melayu dan juga orang Islam,” katanya
Turut hadir bersama, Pengarah Penyelidikan Latihan PPIM, Izham Nayan dan Ketua Operasi Unit Kebajikan PPIM, Siti Khadijah Hassan Berseri

Artikel berkaitan

PN umum senarai MP pegang portfolio sebagai pembangkang di Parlimen

Tanah Rizab Melayu meningkat lebih 29 peratus di Selangor

Penganggur mengaku kelar ibu, adik berdepan hukuman penjara 80 tahun

Annuar Musa bertanding atau tidak, diputus malam ini

Jual Sijil Palsu, Doktor Disambung Reman

Nadzim juga berharap agar pihak kerjaan dan pihak berwajib mengambil tindakan yang tegas terhadap golongan ceti haram ini yang semakin hari naik daun beroperasi secara dalam talian.
Tambahnya lagi, Suruhanjaya Komunikasi dan Multimedia Malaysia (MCMC) hendaklah lebih peka terhadap isu yang semakin parah kerana ini melibatikan keselamatan dan juga data peribada para pengguna.
“Pengguna akan meminjam wang menggunakan aplikasi yang dimuat turun. Apabila mereka menggunakan aplikasi ini maklumat peribadi yang terkandung dalam telefon pintar mereka boleh diakses oleh along.
“Menteri yang berkenaan perlu melihat isu ini dengan lebih mendalam, kes membabitkan along ini memang biasa tetapi kegiatan atas talian ini luar biasa. Apabila data daripada telefon pintar pengguna dapat diakses, along dapat melakukan apa sahaja yang mereka mahukan,” katanya.
Tambah Nadzim lagi, terdapat daripada sesetengah along ini tidak mempunyai perasaan takut dan gentir akan kepada pihak berkuasa, malah mereka mencabar untuk melakukan laporan pihak polis.
“Perkara ini terjadi setiap hari dan juga sudah lama berlaku. Saya harapkan akan ada satu perubahan. Oleh sebab itu, saya mohon pihak polis dan MCMC tubuhkan jawatankuasa khas untuk menangani masalah ini.
“Takkanlah kita mahu biarkan pengguna meminjam sebanyak RM150 tetapi perlu membayar semua sebanyak RM5,000. Sesuatu tindakan dilakukan, apa lagi yang kita tunggu. Saya yakin perkara ini boleh diselesaikan,” katanya.


Etnik Rohingnya paling ramai mohon suaka di Malaysia

0

BANGI, Rabu –
Etnik Rohingya adalah kumpulan pelarian dan pemohon suaka tertinggi di negara ini.

Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas), Datuk Armizan Mohd Ali mendedahkan, jumlah terkini pelarian itu sudah mencapai sebanyak 158 165 orang.

Datok Armizan Mohd Ali memaklumkan pemohon suaka di negara ini majoritinya adalah Etnik Rohingnya daripada negara Myanmar

Mengulas lanjut, Armizan berkata, majoriti daripada jumlah berkenaan terdiri daripada etnik Rohingnya, Myanmar iaitu sebanyak 106,129  orang (67.10 %) .

Perincian, daripada jumlah itu juga memuatkan seramai 91,780 (86.48%) adalah pelarian. m
anakala, selebihnya adalah  14,349 (13.52) yang merupakan  pemohon suaka di negara ini.

Artikel berkaitan

Exco DAP cuba semarakkan Islamofobia, biadap – Haji Amin

Hutan bakau Pantai Cermin diancam kemusnahan

DUN Selangor bubar 23 hari lagi

Bimbang Kesedaran Melayu Bangkit Punca Tuduhan Dilempar Pada Filem Mat Kilau

Pas kekal jadi pembangkang konstruktif, tidak sertai Kerajaan Perpaduan

Armizan berkata demikian melalui jawapan bertulis di Dewan Rakyat bagi menjawab soalan Ahli Parlimen Bukit Bendera, Syerleena Abdul Rashid yang meminta beliau untuk mendedahkan jumlah etnik Rohingnya atau penuntut suaka mahupun pelarian yang berdaftar dengan Pertubuhan Bangsa-Bangsa Bersatu.

Sebelum ini, PBB menyatakan statistik UNHCR, terdapat seramai 182,990 pelarian dan pemohon suaka di Malaysia dari 59 negara, setakat  Disember 2022 lalu.


Harga juadah di bazar Ramadan Bandar Baru Bangi masih `mesra poket’

0

BANGI, Rabu – Bazar Ramadan amat sinonim dengan bulan Ramadan.  Kewujudannya membantu umat Islam menyediakan juadahberbuka puasa khususnya bagi mereka yang bekerja.

Selain harga, makanan dan minuman yang dijual pembeli juga akan memilih satu-satu bazar Ramadan yang mempunyai keunikannya yang tersendiri.

Tinjauan TV Pertiwi di bazar Ramadan Bandar Baru Bangi, Selangor mendapati rata-rata pembeli berpuas hati dengan harga yang ditawarkan oleh para peniaga di bazar Ramadan tersebut.

Salah seorang pembeli yang hanya dikenali sebagai Firdaus  berkata, barang-barang yang dijual di bazar Ramadan  ini jauh lebih murah dan mesra poket berbanding dengan bazar ramadhan yang lain seperti di Taman Tun Dr Ismail (TTDI)
“Setakat ini, disebabkan terlalu banyak persaingan di antara para penjual yang menjual benda yang sama, Alhamdulillah harga-harga yang ditawarkan oleh para peniaga di sini tidak terlampau mahal berbanding dengan bazar-bazar yang lain seperti di TTDI” katanya.
Tambah Firdaus, beliau turut selesa dan sangat berpuas hati dengan keadaan bazar di lokasi ini kerana terdapat banyak tempat dan ruang parkir untuk meletakkan kereta dan ruang jualan makanan juga dipisahkan dengan jualan barangan basah.
“Setakat ini, Alhamdulilah saya sangat selesa dengan keadaan bazar di sini kerana banyak ruangan parkir kereta untuk para pembeli dan mereka juga (pihak penganjur) juga memisahkan bazar jualan makanan dengan barangan basah yang berada di belah atas dan tidak mengganggu orang sekitar.”
Izril yang merupakan seorang pelajar pula berkata, beliau merasakan harga barangan yang di bazar Ramadan itu masih terkawal dan tidak terlampau mahal.
“Setakat ini, ketika saya ronda-ronda sekitar bazar Ramadan ini,baranagn yang dijual para peniaga sangat berpatutan dan masih boleh dibeli.
“Namun, saya masih perlu berjimat cermat dalam urusan pembelian. Setakat ini saya mampu untuk membeli ayam madu dengan harga yang berpatutan.” ujarnya.
Bazar Ramadan di Bandar Baru Bangi ini berhadap dengan Hotel Tenera.

Artikel berkaitan

Bapa belajar hisap dadah daripada anak

52 penerbangan tambahan ke seluruh negara diluluskan MOVCOM

Dr Mahathir dakwa UMNO sudah tidak wujud lagi

Masjid Biru Istanbul dibuka semula buat umat Islam

Pusat Astronomi Antarabangsa jangka 1 Syawal pada Jumaat

Pada bulan lain selain Ramadan, bazar ini merupakan tapak pasar malam, namun untuk Ramadan sahaja, lebih kurang 100 gerai diberi lesen meniaga sementara bulan berpuasa di tapak ini.


Harga siling ayam, telur dimuktamad esok

0

BANGI, Rabu – Harga siling bagi bekalan ayam dan telur menjelang sambutan Aidilfitri akan dimuktamadkan esok sementara menantikan perbincangan dua kementerian pada petang Rabu.

Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub berkata, langkah itu juga penting dalam memastikan bekalan mencukupi menjelang musim perayaan tersebut.

“Kita akan lihat esok dari segi bekalan dahulu, ia mesti dipastikan cukup dan ia tanggungjawab MAFS (Kementerian Pertanian dan Keterjaminan Makanan).

“Setakat minggu lepas, KPDN menerima data daripada Jabatan Perkhidmatan Veterinar bahawa bekalan sehingga Hari Raya Puasa adalah stabil dan mencukupi.

Artikel berkaitan

Dewan Serbaguna & Ruang Solat dinamakan sempena Siti Sarah

30 rakyat Malaysia bakal tiba di tanah air esok

12 kes Covid-19 subvarian Arcturus dikesan di Malaysia

Tindakan Kerajaan Kedah adalah Betul- Peguam

Belanjawan 2023: Projek khusus tangani kesesakan jejas lokasi pelancongan

“Oleh kerana ada desas-desus (harga turun) beberapa hari ini, KPDN dan MAFS akan berjumpa petang ini untuk periksa secara tuntas data-data terkini,” katanya.

Beliau berkata demikian ketika sidang media selepas menyampaikan geran kajian, pembangunan dan pengkomersilan (RDC) Program Khazanah Alam Industri Jualan Langsung serta serahan lesen jualan langsung di Kementeriannya pada Rabu.

Dalam pada itu, beliau berkata, tidak berlaku sebarang kenaikan harga yang mendadak membabitkan bekalan ayam dan telur di pasaran.

“Kami berasakan barang-barang kawalan telah kita pantau dengan baik dan kami pastikan tidak berlaku pencatutan harga yang melampau.

“Demikian juga harga barang kawalan yang masih kita pantau, jadi pegawai-pegawai kita setakat hari ini masih memantau dan tidak berlaku isu-isu yang melanggar (peraturan),” ujarnya lagi.

Meskipun berlaku peningkatan harga ayam di ladang, Salahuddin menyatakan harga siling sedia ada masih terkawal dan tidak membebankan pengguna.

Sebelum ini, wujud kebimbangan berhubung kekurangan bekalan asas itu khususnya menjelang Syawal selain keresahan pengguna berhubung ketidaktentuan harga di pasaran.


Ketua UMNO Sungai Besar bakal bankrap

0

BANGI,  Rabu – Ketua UMNO Bahagian Sungai Besar, Datuk Seri Jamal Md Yunos mendakwa, beliau akan bankrap selepas membayar ganti rugi RM300,000 kepada Ahli Parlimen Seputeh, Teresa Kok.

Ia akan menyebabkan Jamal hilang kelayakan untuk bertanding pada Pilihan Raya Negeri (PRN).

Sebelum ini, Mahkamah Tinggi Kuala Lumpur memerintahkan Jamal membayar ganti rugi itu berhubung dakwaan Teresa menyalahgunakan dana Yayasan Warisan Anak Selangor (YAWAS) pada tahun lalu.

Peguambela Jamal, Rejinder Singh, anak guamnya merayu di Mahkamah Rayuan Putrajaya hari ini untuk menggantung pelaksanaan penghakiman yang memerintahkan beliau membayar ganti rugi berkenaan.

Artikel berkaitan

Muhyiddin tawar Khairy bertanding atas tiket BERSATU

Bunuh isteri, mahkamah arah Lans Koperal jalani pemeriksaan mental

12 warga asing kerat mayat rakan dituduh esok

Salah ke parti politik terima sumbangan?

Hakim Meragui Pelepasan Tuduhan Rasuah Ke Atas Zahid

“Proses rayuan di Mahkamah Rayuan berjalan pantas. Maka, tiada isu prejudis serta untuk melambatkan (bayaran ganti rugi).

“Saya akan mengikut arahan mahkamah jika penggantungan itu bersyarat dan ini akan diberitahu kepada anak guam,”

Beliau berkata, alasan itu menunjukkan ada keadaan khas dalam rayuan oleh Jamal sebagai ahli politik.

Dalam keputusan itu, Pesuruhjaya Kehakiman, Datuk Mohd Arief Emran Arifin, turut mengarahkan Jamal membayar kos RM50,000 kepada Teresa.

Sementara itu, peguam, Datuk SN Nair mewakili Teresa tidak bersetuju wujud keadaan khas dalam rayuan itu.

“Ketakutan untuk bankrap bukan keadaan khas. Jamal beritahu sudah membuat pengumpulan dana dan ada wang itu.”

Panel tiga Hakim Mahkamah Rayuan dipengerusikan oleh Datuk Yaacob Md Sam bersama Datuk M Gunalan dan Datuk Azimah Omar, kemudian membenarkan rayuan Ketua UMNO Bahagian Sungai Besar itu untuk menggantung pelaksanaan penghakiman berkenaan.

Yaacob berkata, permohonan itu ada merit hasil penelitian hujahan kedua-dua pihak.

Namun penggantungan itu bersyarat iaitu jumlah penghakiman sebanyak RM300,000 itu perlu didepositkan ke dalam akaun peguam responden.

Sebagai rekod, pada 26 Julai tahun lalu, Teresa berjaya memperoleh ganti rugi itu selepas memenangi kes saman fitnah terhadap Jamal atas dakwaan salah guna dana YAWAS.

Ahli Parlimen Seputeh yang memfailkan saman pada 6 April 2017 mendakwa Jamal mengeluarkan kenyataan berbaur fitnah terhadapnya, ketika mengadakan sidang media pada 8 Mac 2017.

Liputan Video disini :
https://fb.watch/jzUh8a69Ly/


Mahkamah Kuwait perintahkan Jho Low dihukum penjara 10 tahun

0

BANGI, Rabu –
Ahli Perniagaan yang juga lelaki paling dikehendaki negara, Jho Taek Low dijatuhkan hukuman penjara selama 10 tahun tanpa kehadiran oleh sebuah mahkamah di Kuwait atas pertuduhan pengubahan wang haram berhubung skandal 1MDB.

Jho Low yang turut dibabitkan dengan kesalahan pengubahan wang haram 1MDB dikatakan masih hilang hingga kini

Kes tersebut dikatakan masih berjalan tanpa kerjasama kerajaan Malaysia dan hanya diteruskan oleh mahkamah berkenaan.

Menurut  laporan akhbar Kuwait Al-Qabas, selain Jho Low, terdapat seorang lagi Sheikh bersama rakan kongsinya termasuk dua orang warga asing dijatuhi hukuman penjara 10 tahun.

Dalam pada itu, seorang lagi peguam turut dijatuhi hukuman penjara tujuh tahun atas tuduhan pengubahan wang haram yang melibatkan dana Malaysia.

Artikel berkaitan

Tragedi Batang Kali: Operasi SAR ditangguh sementara akibat hujan lebat

Belanjawan 2023: Tak adil sebab tidak sentuh peruntukan wakil rakyat pembangkang

Bangkai kucing: Polis cari suspek

Barisan kepimpinan baharu UMNO ‘orang Zahid’ – Penganalisis

Mat London menghembus nafas terakhir di pagi Subuh hening

Sehubungan itu, pesalah yang terlibat diperintah untuk memulangkan  AS$1billion dolar yang bersamaan RM4.4 bilion serta perlu membayar denda berjumlah RM2billion.

Dia yang digelar Sheikh dipercayai merupakan anak kepada bekas perdana menteri Kuwait.

Manakala laporan Sarawak Report pula mendedahkan, identiti sebenar mereka iaitu Sheikh yang terlibat merupakan anak kepada bekas Perdana Menteri Kuwait, Sheikh Sabah Jaber Al – Mubarak Al-Sabah.

Lima individu yang mengetahui status wang haram dana hasil 1MDB milik rakyat Malaysia

Identiti rakan kongsi yang dipercayai sekutu Jho Low pula dikenali sebagai Hamad Al Wazan dan peguamnya, Saud AbdelMohsen.

Al-Qabar pula melaporkan, kelima-lima pesalah itu didakwa melakukan pengubahan wang haram yang bernilai empat perpuluhan sembilan lima billion ringgit.

Justeru, dakwa agensi berita itu, lima individu tersebut turut mengetahui status wang haram terbabit merupakan hasil haram yang diseleweng daripada dana pelaburan Malaysia.


MB Kedah dilarang hadiri program kerajaan persekutuan

0

BANGI,  Rabu – Menteri Besar Kedah, Datuk Seri Muhamad Sanusi Md Nor mendakwa, beliau dilarang menghadiri semua program anjuran Kerajaan Persekutuan.

Beliau membuat kenyataan itu dalam hantaran facebook rasminya tanpa mengulas lanjut mengenai keputusan kabinet itu.

Muhammad Sanusi berkata, beliau turut dihalang menghadiri acara Pameran Antarabangsa Maritim dan Aeroangkasa Langkawi 2023 (LIMA 23) yang dijangka diadakan di Langkawi pada Mei depan.

Artikel berkaitan

Mesyuarat khas namakan calon PRK Pulai, Simpang Jeram minggu depan

Orang Ramai Dinasihat Ambil Langkah Berwaspada Elak Penyakit Berjangkit

Jawatankuasa Pilihan Khas Mesyuarat Rabu Depan

Polis ambil keterangan wanita olah video manipulasi titah Sultan Perak

Hukuman Lebih Kepada Pengajaran, Bukan Penyeksaan

Beliau dengan jelas mendakwa, perkara itu merupakan keputusan Kabinet yang diterajui Perdana Menteri, Datuk Seri Anwar Ibrahim.

Sebagai rekod, LIMA 2023 bakal menjadi acara paling popular dirantau ini selepas edisi terakhir LIMA 19 memandangkan edisi 2021 terpaksa dibatalkan susulan pandemik Covid-19.

Setelah ditangguhkan selama tiga tahun selepas LIMA 19, semua pihak yang terlibat termasuk kerajaan serta orang awam menantikan penganjuran LIMA 2023.

Dijangka, 110 pesawat dan aset udara serta 110 kapal dan aset maritim bakal dipamerkan pada acara tersebut yang melibatkan kira-kira 600 syarikat dalam industri pertahanan.

Liputan Berita Hari Ini :
https://fb.watch/jzRV3STgkQ/


Mogok doktor kontrak bukan jalan penyelesaian – KP Kesihatan

0

BANGI,  Rabu – Kempen mogok yang dijangka berlansung 3 hingga 5 April ini disifatkan sebagai tindakan kurang jelas dan tidak memberi jalan penyelesaian kepada masalah yang dihadapi.
Menurut Ketua Pengarah Kesihatan, Tan Sri Dr Noor Hisham Abdullah berkata, perkhidmatan kesihatan merupakan satu perkhidmatan kritikal yang mana melibatkan nyawa dan kesejahteraan manusia.
“Mogok bukanlah jalan penyelesaian terbaik khususnya jika ia dikaitkan dengan profesion pegawai perubatan atau mana-mana skim profesional lain,” katanya menerusi kenyataan akhbar hari ini.
Tambah beliau, masalah ini perlu ditangani dengan cara yang lebih professional. Buktinya, semasa pandemik Covid-19, sistem kesihatan berdaya tahan membantu mengawal wabak dan memberi kesan yang positif kini dimana rakyat boleh menjalankan kehidupan harian seperti biasa.
“Kemakmuran dikecapi kini banyak disumbangkan oleh pakar dan anggota kesihatan di pelbagai peringkat sama ada di sektor pencegahan atau kesihatan awam mahupun di sektor klinikal dan penyelidikan,” katanya.
Namun ujarnya lagi, petugas kesihatan sememangnya perlu diberi perhatian dan memberi bayaran setimpal dengan perkhidmatan yang telah diberikan. Masalah doktor kontrak ini akan diberi perhatian oleh kerajaan antaranya mewujudkan jawatan tetap, memberi penajaan latihan kepakaran atau latihan lanjutan, kenaikan pangkat secara time-based, peluang kenaikan ke gred khas dan pengwujudan gred UD56 untuk pakar perubatan dan sebagainya


PDRM nafi Datuk Ayob Khan miliki akaun TikTok

0

BANGI, Rabu – Polis Diraja Malaysia (PDRM) menafikan sebuah akaun dalam aplikasi TikTok dengan nama @datukayub8 adalah milik Pengarah Jabatan Siasatan Jenayah Narkotik Bukit Aman, Datuk Seri Ayob Khan Mydin Pitchay.

PDRM dalam kenyataan malam ini memaklumkan akaun berkenaan adalah palsu dengan menggunakan nama dan gambar Ayob Khan untuk menarik pengikut di aplikasi terbabit.

“Orang ramai dinasihatkan supaya tidak terpedaya dengan akaun itu dan sentiasa merujuk sumber yang sah bagi mendapatkan informasi yang tepat dan sahih,” menurut kenyataan itu.

Akaun berkenaan yang mempunyai lebih 70,000 pengikut memuat naik pelbagai gambar dan video berkaitan Ayob Khan yang menyarung pakaian uniform. – BERNAMA

Artikel berkaitan

Mangsa Macau Scam ‘berputih mata’, wang simpanan KWSP RM141,000 lesap

Muhyiddin tawar Khairy bertanding atas tiket BERSATU

PACU, UKM meterai MoU bangunkan bidang keilmuan

Fuad bidas kenyataan Kadir, siapa sebenarnya ‘harakiri’

Wisma Putra terima maklumat tiga rakyat Malaysia masih di Sudan


Pelepasan cukai SSPN dilanjutkan hingga 2024

0

BANGI, Rabu-  Selepas diasak oleh orang ramai berhubung dengan pemansuhan pelepasan cukai pendapatan individu sebanyak  RM8,000 untuk simpanan bersih tahunan dalam Skim Simpanan Pendidikan Nasional (SSPN) kerajaan hari ini  melanjutkan pengecualian itu hingga ke tahun 2024.

Perdana Menteri Datuk Seri Anwar Ibrahim ketika mengumumkan pelanjut itu berkata keputusan itu dibuat selepas mengambil kira keresahan dan teguran kepada kerajaan.

“Setelah mendengar keresahan disuarakan dan teguran kepada kerajaan (selepas pengumuman semalam), maka saya bersetuju untuk melanjutkan pelepasan cukai SSPN ini. Cadangan ini melibatkan kehilangan hasil kerajaan sekitar RM250 juta setahun, namun memberi manfaat kepada sekitar 400,000 pembayar cukai,”

Semalam, media melaporkan Timbalan Menteri Kewangan II,  Steven Sim berkata bermula tahun ini, pembayar cukai mencarum dalam SSPN tidak lagi layak menuntut pelepasan cukai individu sehingga RM8,000.

Memetik BERNAMA, Anwar yang juga Menteri Kewangan berkata demikian ketika membentangkan Rang Undang-undang (RUU) Perbekalan 2023 (Belanjawan 2023) bagi bacaan kali kedua di Dewan Negara.

Artikel berkaitan

Agensi-Agensi Minta Mesyuarat PSC Diteruskan

AG saran teks BM jadi versi rasmi Perlembagaan Persekutuan

Jemaah Menteri setuju potong gaji 20 peratus setiap bulan

Beri ‘sedekah’ kepada pengundi tetap rasuah – Azam Baki

AMANAH bertanding di 31 DUN, Mahfuz di Alor Mengkudu

Dalam pada itu, beberapa inisiatif tambahan Belanjawan 2023 turut diumumkan seperti bantuan Aidilfitri dan berkaitan peruntukan kredit perumahan menerusi Syarikat Jaminan Kredit Perumahan (SJKP).

“Memandangkan keadaan hidup rakyat ini masih terasa…saya teliti mana kohort yang tidak peroleh manfaat sebelum ini, masih ada masalah terutama pada bulan Ramadan dan Aidilfitri.

“Maka saya bersetuju salurkan Bantuan Khas Kewangan Aidilfitri kepada 850,000 pekebun kecil getah, pesawah dan nelayan sebanyak RM200 lagi, tambahan (kepada) apa yang telah diumumkan. Hal ini akan menelan belanja RM170 juta ,” katanya.

Anwar berkata penambahan itu adalah bantuan terbesar pernah diberikan kerajaan kepada golongan nelayan, pesawah dan pekebun kecil

Dalam Belanjawan 2023 sebelum ini, kerajaan mengumumkan bantuan sebanyak RM300 sebulan kepada nelayan dan RM200 sebulan untuk pesawah padi untuk tempoh tiga bulan semusim serta menaikkan sumbangan musim tengkujuh daripada RM600 kepada RM800 untuk tempoh empat bulan kepada pekebun kecil getah.

Selain itu, pasukan sukarelawan Jabatan Sukarelawan Malaysia (Rela), Angkatan Pertahanan Awam, sukarelawan polis dan bomba turut menerima “duit raya” apabila kerajaan bersetuju memberikan sagu hati sebanyak RM300.

“Saya sebut tadi ada kategori tidak dapat manfaat sama, kategori ini ialah sukarelawan. Ia berbeza daripada pekerja tetap, polis bantuan itu tidak termasuk, tapi kategori sukarelawan ini 200,000 orang, sehubungan itu menjelang Aidilfitri ini maka saya setuju beri sagu hati kepada mereka RM300,” katanya.

Anwar turut mengumumkan mulai 1 April tahun ini, kerajaan akan memperluaskan sasaran SJKP terhadap golongan berpendapatan tetap dan tidak tetap, bagi memiliki kediaman pertama yang memberi manfaat kepada golongan B40 dan M40.

Dalam Belanjawan 2023 dibentangkan 24 Feb lalu, SJKP ditambah baik dengan meningkatkan dana jaminan pembiayaan daripada RM3 bilion kepada RM5 bilion untuk membantu pembeli rumah kali pertama, terutama mereka yang tidak berpendapatan tetap.

Sementara itu, Anwar berkata kerajaan akan turut memberi keutamaan kepada pengisian jawatan perkhidmatan awam dalam sektor kritikal khususnya bidang kesihatan serta pendidikan dan hal ini dijangka melibatkan perbelanjaan tambahan sehingga RM800 juta untuk tahun ini.


Peniaga luah rasa kesal harga barang mentah meningkat

0

BANGI, Rabu – Segelintir peniaga meluahkan rasa kesal terhadap harga barang yang meningkat daripada pembekal hingga mendatangkan kerugian di sekitar Pasar Basah Bandar Baru Bangi, Selangor.
“Harga barang mentah yang kami terima juga meningkat, kadang-kadang untung kami hanya RM1 per kilo sebab kami tidak mahu mengambil banyak barang dan kemudian nanti tidak menguntungkan kami semula” kata Sufian Muhamad, 43 yang merupakan peniaga sayur-sayuran.
Tambah Sufian, sayur-sayuran mudah rosak dan jika ia tidak dapat dihabiskan dalam masa dua hari, beliau terpaksa menanggung rugi jika barang masih banyak. Jika pembekal jual dengan harga yang lebih murah, peniaga dapat menarik pelanggan dengan tawaran harga rendah.
Menurut Zazli  Mohd Yusof, 53, pula, harga ayam semakin meningkat beserta kos yang dikeluarkan untuk memproses ayam juga tidak mendatangkan untung yang banyak lebih-lebih lagi dengan adanya harga siling yang ditetapkan kerajaan iaitu RM 9.40 sekilogram.
“Harga siling ini hanya untuk kami peniaga di pasar-pasar atau kedai runcit, tapi bagi pembekal dari ladang mereka tidak dikenakan harga siling. Jadi sekiranya pembekal jual dengan harga mahal, kami juga terpaksa jual dengan harga yang ditetapkan kerajaan” ujarnya.
Bagi peniaga ikan, Mohamad Rohan, 43, harga hidupan laut agak mahal dan meningkat mendadak. Harga yang diterima di jeti dan pembekal berbeza setiap hari serta tidak boleh diduga. Setakat ini, harga sotong dan ketam naik RM10 per kilo.
“Bila harga naik, orang tidak mahu beli. Bila orang tidak mahu beli, kami lah tanggung rugi. Alhamdulillah kerajaan tidak kawal harga ikan tetapi kalau boleh mohon kawal harga dari pembekal supaya kami dapat jual kepada pembeli secara berterusan” katanya dalam temu bual bersama TV Pertiwi di Pasar Basah Bandar Baru Bangi.

Peniaga meluahkan rasa kesal terhadap kawalan harga yang perlu diikuti mereka dan bukannya pembekal. Isu ini dikatakan lebih serius selepas Malaysia pulih daripada serangan Covid-19.

Terdahulu kerajaan mengumumkan kawalan harga barang mentah seperti ayam, telur dan sayur-sayuran di Malaysia untuk mengurangkan beban rakyat dalam menghadapi bulan mulia.


Sulaiman letak jawatan, Rauf angkat sumpah Jumaat

0

BANGI, Rabu – Ketua Menteri Melaka, Datuk Seri Sulaiman Md Ali dikatakan bakal meletakkan jawatan esok.

Difahamkan, keputusan itu susulan pertemuan Timbalan Ketua UMNO Bahagian Masjid Tanah yang juga Ahli Dewan Undangan Negeri (ADUN) Lendu itu dengan Presiden UMNO, Datuk Seri Dr Ahmad Zahid Hamidi semalam.

Jika desus-desus itu, yang terbaru selepas beberapa kali isu pertukaran Ketua Menteri Melaka menjadi bualan, nama Pengerusi UMNO Melaka yang juga ADUN Tanjung Bidara, Datuk Seri Ab Rauf Yusoh kembali disebut bakal dilantik Ketua Menteri baharu.

Isu pertukaran pemimpin negeri ini mula hangat beberapa bulan selepas kemenangan besar Barisan Nasional (BN) pada PRN Melaka yang diadakan pada 20 November 2021.

Artikel berkaitan

6 penumpang maut nahas van di Genting Highlands

Harimau Malaya tewaskan Thailand 1-0 di Bukit Jalil

Sokongan Suami Bawa Kejayaan Isteri

Penubuhan pasukan khas D11 bantu banteras aktiviti pornografi kanak-kanak

Dakwaan Sany Hamzah hanya bermotifkan politik – Zulkifli Yahya

Memetik Berita Harian, sumber dalaman UMNO Melaka, memaklumkan istiadat mengangkat sumpah jawatan dan sumpah simpan rahsia oleh Ab Rauf sebagai Ketua Menteri Melaka ke-14 dijangka berlangsung Jumaat ini di hadapan Yang di-Pertua Negeri, Tun Mohd Ali Mohd Rustam.

Ab Rauf ketika dihubungi, enggan mengulas sehingga ada pengesahan rasmi daripada pucuk pimpinan UMNO.

“Dah ada pengesahan rasmi ke? Saya tak mahu ulas apa-apa sehingga dapat makluman rasmi nanti,” katanya.

Sementara itu, Sulaiman pagi tadi mempengerusikan Mesyuarat EXCO negeri di pejabatnya di Seri Negeri sebelum mengadakan beberapa sesi perbincangan dengan pegawainya dan dijadual menghadiri Mesyuarat Badan Perhubungan UMNO Melaka yang dijangka lewat petang ini.

Difahamkan, mesyuarat itu akan dipengerusikan Ab Rauf yang juga EXCO Perindustrian, Pelaburan dan Pembangunan Usahawan negeri dan dijangka membincangkan beberapa isu termasuk berkaitan kontroversi mengenai pemilihan Ketua UMNO Bahagian Tangga Batu baru-baru ini.

Isu UMNO Bahagian Tangga Batu itu berkaitan kemenangan ketuanya yang baharu, Datuk Rais Yasin yang pada mulanya diumumkan tidak sah oleh pimpinan bahagian, namun Ahmad Zahid kemudian mengumumkan sebaliknya.

Kelmarin, Timbalan Perdana Menteri mengesahkan struktur pentadbiran kerajaan Melaka akan berubah susulan pembentukan Kerajaan Perpaduan di peringkat negeri itu tidak lama lagi.

Beliau dilaporkan berkata, meskipun Melaka sudah melalui proses Pilihan Raya Negeri (PRN) lebih awal, negeri itu masih belum lagi membentuk Kerajaan Perpaduan seperti dilaksanakan di peringkat Persekutuan. -BH


Tanah Rizab Melayu menurun di tiga negeri antara tahun 2021-2022

0

BANGI, Rabu – Keluasan Tanah Rizab Melayu di tiga negeri iaitu Kedah, Kuala Lumpur dan Perak mencatatkan penurunan antara tahun 2021 dan 2022.

Bagaimanapun, Menteri Sumber Asli, Alam Sekitar dan Perubahan Iklim, Nik Nazmi Nik Ahmad berkata, beberapa negeri lain di Semenanjung mencatatkan peningkatan pada tahun tersebut.

Nik Azmi berkata, keluasan pewartaan Tanah Rizab Melayu di Semenanjung menunjukkan peningkatan sebanyak 0.67 peratus sepanjang tahun lalu.

“Kedah menurun daripada 721,888.93 hektar kepada 716,537.28 hektar, manakala Kuala Lumpur daripada 1,003.56 hektar kepada 999.48 hektar dan Perak daripada 953,042.67 hektar kepada 953,040.87 hektar,” katanya.

Artikel berkaitan

Berapa ramai sokong Anwar tidak diketahui – Takiyuddin

Pemecatan Tajuddin Satu Amaran – Penganalisis

GUGURKAN CALON PN AJAR CARA LOLOS KE ISRAEL

National Task Force bubar, Op Benteng ditamatkan

Ringgit mata wang paling lemah di Asia tahun ini

Beliau berkata demikian ketika menjawab soalan Ahli Parlimen Maran, Datuk Seri Dr Ismail Abd Muttalib berhubung jumlah keluasan asal Tanah Rizab Melayu mengikut negeri di Semenanjung.

Nik Nazmi berkata, pada masa ini, keluasan kawasan pewartaan Tanah Rizab Melayu sehingga 31 Disember 2022 adalah 4,996,406.42 hektar.

Tambah beliau, selaras Perkara 89 Perlembagaan Persekutuan yang melindungi Tanah Simpanan Melayu, keluasannya perlu dipastikan agar tidak berkurangan apabila berlaku pembatalan.

Pihak berkuasa negeri perlu menggantikan keluasan kawasan yang dibatalkan dengan tanah lain yang sama jenis dan luasnya sebagai Tanah Simpanan Melayu.


Tukar KM Melaka : “Tunggu keputusan rasmi” – Datuk Rauf

0

BANGI, Rabu –  “Tunggu pengumuman rasmi. Saya tak boleh beri apa-apa maklum balas setakat ini,” kata Pengerusi Badan Perhubungan UMNO negeri, Datuk Seri Ab Rauf Yusoh.

Beliau yang juga EXCO Kanan Pelaburan, Perindustrian, Pembangunan Usahawan dan Koperasi negeri berkata, semua pihak diminta bertenang dan bersabar susulan spekulasi yang mengaitkan namanya untuk dilantik sebagai Ketua Menteri Melaka baharu.

“Saya tidak boleh memberikan apa juga komen mengenai spekulasi ini. Kita tunggu pengumuman rasmi daripada mana-mana pihak yang akan memberikan pengumuman, sedikit masa lagi ya,” katanya.

Memetik Berita Harian, beliau ditemui media selepas mempengerusikan Mesyuarat Jawatankuasa Badan Perhubungan UMNO negeri di Seri Negeri, Ayer Keroh, hari ini.

Artikel berkaitan

Kerja kilang, E-hailing pekerjaan diminati 300,000 pelajar lepasan SPM

8.03 Juta Individu Selesai Terima Dos Penggalak

Umat Islam perlu cakna perubahan politik dunia

Pihak luar terbabit lakukan perlombong haram nadir bumi – Aminuddin

Tidak hantar anak ke sekolah, KPM terus nasihati ibu bapa

Timbalan Pengerusinya, Datuk Rais Yasin dan semua ketua UMNO bahagian turut hadir ke mesyuarat itu.

Beliau berkata, isu pertukaran Ketua Menteri Melaka itu tidak dibincangkan pada mesyuarat berkenaan, sebaliknya tertumpu kepada kelancaran jawatankuasa baharu sejurus tamat musim pemilihan UMNO baru-baru ini.

“Tak perlu bincang (isu pertukaran Ketua Menteri) sebab tak ada kena mengena (dengan agenda mesyuarat),” katanya.


“Bukan kerana kerusi empuk, saya sedih tinggalkan kakitangan saya … ” – Sulaiman

0

BANGI, Khamis – Esok, Negeri Melaka bakal menerima Ketua Menteri ke-13 yang baharu.

Setiausaha Kerajaan Negeri Datuk Wira Zaidi Johari, menerusi satu kenyataan memaklumkan ia adalah susulan peletakan jawatan Datuk Seri Utama Sulaiman Md Ali sebagai Ketua Menteri.

“Adalah dimaklumkan Yang di-Pertua Negeri Melaka telah menerima surat peletakan jawatan Datuk Seri Utama Sulaiman Md Ali Sebagai Ketua Menteri.

“Sehubungan itu berdasarkan Perenggan (a), Fasal 2, Perkara 7, Perlembangaan Negeri Melaka Yang di-Pertua Negeri hendaklah melantik seorang Ahli Dewan Undangan Negeri (Adun) sebagai Ketua Menteri Baharu untuk mengetuai Majlis Mesyuarat Kerajaan Negeri Melaka,” katanya.

Menerusi kenyataan sama beliau turut memaklumkan Istiadat Pengurniaan Suratcara Pelantikan dan Angkat Sumpah Jawatan, Taat Setia serta Sumpah Simpan Rahsia Yang Amat Berhormat ketua Menteri Melaka Ke-13 dijadualkan pada 31 Mac (esok).

Pengumuman Setiausaha Kerajaan Negeri itu disusuli dengan kehadiran Datuk Seri Sulaiman Md Ali buat kali terakhir ke pejabatnya pagi tadi.

Dalam satu ucapan ringkas, beliau menitiskan air mata terutama ketika mengucapkan rasa terima kasihnya terhadap kakitangan pejabat beliau yang disifatkannya sangat cemerlang.

“Saya tidak sedih untuk meninggalkan jawatan ini (Ketua Menteri), saya tidak sedih untuk meninggalkan kerusi yang empuk di tingkat empat Seri Negeri ini, tetapi saya sedih untuk meninggalkan semua kakitangan saya yang baik, cemerlang dalam perkhidmatan serta sentiasa jujur dan amanah dalam menjalankan tugas.”

Beliau juga meminta semua kakitangan pejabatnya di Seri Negeri supaya memberikan perkhidmatan terbaik kepada penggantinya kelak.

“Jangan ada sedikit pun kekurangan khidmat untuk Ketua Menteri yang baharu, sebaliknya ia perlu sama seperti yang diberikan kepadanya sepanjang menjawat jawatan berkenaan.”

“Saya tidak mampu lagi memperoleh staf seperti ini dan sudah pasti jasa serta budi baik semua akan saya kenang selagi hayat dikandung badan,” katanya dalam ucapan ringkas pada hari terakhir memasuki pejabatnya, hari ini.

Video kesedihan Sulaiman ketika berucap turut tular di media sosial sejak pagi tadi. Klik pautan
https://www.facebook.com/amin.streetstyle/videos/1624017821411625/

Pertemuan turut membabitkan kira-kira 50 kakitangan Pejabat Ketua Menteri Melaka, termasuk pegawai kanan, staf sokongan, kerani, pembantu tadbir, pekerja am serta pengawal keselamatan.

Beliau turut berharap semua kakitangan itu dapat dikekalkan untuk terus berkhidmat di pejabat berkenaan.

“Sama-sama kita berdoa semoga Allah limpahkan rahmat dan keberkatan kepada kita semua,” katanya.

Sulaiman Ali ketika mengangkat sumpah sebagai Ketua Menteri selepas BN menang besar pada PRN Melaka, 20 November 2021.

Sulaiman, 58 yang juga Ahli Dewan Undangan Negeri (ADUN) Lendu mengangkat sumpah jawatan kali pertama sebagai Ketua Menteri pada Mac 2020 selepas Barisan Nasional (BN) bersama rakan sekutu mengambil alih pentadbiran kerajaan negeri daripada Pakatan Harapan (PH).

Beliau kemudiannya dilantik semula sebagai Ketua Menteri selepas BN menang besar ada Pilihan Raya Negeri (PRN), 20 November 2021.

Kelmarin, beliau mengemukakan surat peletakan jawatan sebagai Ketua Menteri Ke-12 atas sebab faktor kesihatan.

Timbalan Perdana Menteri, Datuk Seri Dr Ahmad Zahid Hamidi memaklumkan hanya satu nama, iaitu Datuk Seri Ab Rauf Yusoh dihantar kepada Yang di-Pertua Negeri Melaka, Tun Mohd Ali Mohd Rustam untuk dilantik sebagai Ketua Menteri baharu.


Damsyik dibom Zionis Israel

0

BANGI, Khamis – Dua askar telah dilaporkan tercedera oleh Kementerian Pertahanan Syria akibat serangan peluru berpandu yang dilancarkan oleh Zionis Israel berhmpiran Damsyik, awal pagi ini.
Setelah lebih terjadinya perang di Syria, Israel telah melancarkan ratusan serangan udara ke atas wilayah negara ini dengan meyasarkan sasaran utama mereka terhadap tentera Syria, tentera yang disokong oleh Iran serta pejuang Hizbullah.
Menurut wartawan AFP kedengaran letupan yang berlaku di ibu negara Syria sejak awal pagi lagi.
“Kira-kira jam 1.20 pagi, tentera musuh (Israel) melakukan pencerobohan udara dari arah Bukit Golan yang didudukinya dengan menyasarkan beberapa kedudukan di sekitar Damsyik,” kata Kementerian Pertahanan Syria.
Walaubagaimanapun, kemeneterian terbabit tidak memberikan sebarang butiran mengenai sasaran namun mengatakan serangan itu mencederakan dua orang askar serta mengakibatkan kerosakan harta benda awam.
Tambahanya lagi, peluru berpandu milik pertahanan udara Syria berjaya mematahkan serta memintas beberapa peluru berpandu.
Badan pemantau perang yang berpangkalan di Britain yang juga merupakan Pemerhatgi Hak Asasi Manusia Syria berkata, serangan itu dibuat bagi menyasarkan kedudukan tentera pro-iran di selatan ibu negara dan telah mengakibatkan sekurang-kurangnya penempatan telah musnah.
Walaupun Israel jarang memberi ulasan mengenai serangan yang dilakukan oleh pihak mereka ke atas Syria, pihak Syria tidak akan pernah sesekali membenarkan musuh ketatnya, Iran meluaskan jejaknya di negara itu.
Pada minggu lalu pula, serangan peluru berpandu milik Israel telah memusnahkan depot senjata yang disyaki digunkan oleh militan yang disokong oleh Iran di lapangan terbang Alepppo Syria, Kata pemantau perang itu.
Perang Syria telah terjadi pada tahun 2011 silam dengan penindasan terhadap protes antikerajaan secara aman dan meningkatnya konflik bersenjata yang membawa kepada kematian, menarik kuasa asing serta pejuang jihad global.
Dilaporkan sehingga ke hari ini, lebih kurang 500,000 orang telah terbunuh sementgara kira-kira separuh daripada penduduk sebelum Syria dipaksa meninggalkan kediaman mereka.


Ditembak lebih 20 das, penolong ketua kampung maut

0

BANGI, Khamis –  Lebih 20 das tembakan dilepaskan menyebabkan seorang penolong ketua kampung menemui ajalnya.

Dalam kejadian di Pattani Selatan, Thailand dua lelaki melepaskan lebih tembakan itu ke arah mangsa dari jarak dekat.

Ketua Polis Wilayah Pattani, Polis Mejar Jeneral Archan Chansiri, berkata dalam kejadian pada kira-kira 6.30 pagi (waktu tempatan) pada Rabu, mangsa berusia 50 tahun ditembak di hadapan isteri.

Beliau berkata, mangsa yang bekerja sambilan sebagai pengawal keselamatan di sebuah syarikat baru menamatkan tugasnya.

Artikel berkaitan

Harga Barang Dijangka Kembali Stabil Awal Tahun Depan – PM

Kedah jadi tumpuan kerajaan noktah miskin tegar

Naratif dibawa Anwar didakwa gagal tarik sokongan Melayu

16 Senator dilantik Ahli Dewan Negara

PDRM Serah Mahkamah Semak Keputusan

“Dua lelaki yang bersembunyi di tepi jalan melepaskan tembakan ke arah mangsa.

“Mangsa ditembak dari jarak dekat untuk memastikan mangsa maut di tempat kejadian, katanya dalam sidang media dengan wartawan tempatan.

Beliau berkata, pistol milik mangsa turut dilarikan suspek.

Archan berkata, polis sedang mempergiat usaha untuk menjejaki suspek termasuk meneliti sistem kamera litar tertutup (CCTV) di tempat kejadian. – AGENSI


Empat beradik maut dalam kebakaran di Muar

0

BANGI, Khamis –
Empat beradik maut dalam kebakaran yang berlaku di kediaman mereka di Kampung Sabak Awor, Muar, Johor malam tadi.

Komander Operasi Balai Bomba dan Penyelamat (BBP) Muar, Timbalan Penguasa Bomba II, Shahrizal Mokhtar berkata, mangsa yang berusia tiga hingga lapan tahun itu ditemukan meninggal dunia dalam kebakaran kira-kira jam 7.50 malam.

“Kebakaran itu memusnahkan 80 peratus daripada keseluruhan rumah berkenaan. Selepas api berjaya dipadamkan sepenuhnya, anggota bomba melakukan pencarian mangsa,” katanya dalam satu kenyataan.

Menerusi kenyataan itu, Shahrizal berkata, operasi mencari dan menyelamat (SAR) dilakukan sejurus api yang memusnahkan 80 peratus keseluruhan rumah separuh kekal berkeluasan 50 kali 35 kaki berkenaan berjaya dipadamkan.

Artikel berkaitan

RUU Anti Lompat Parti Dibahas Di Dewan Rakyat

Tun M puji perkhidmatan MRT, seperti di negara maju

12 kes Covid-19 subvarian Arcturus dikesan di Malaysia

BERSATU lapor polis fitnah terhadap Muhyiddin

Muafakat desak Anwar beri penjelasan Konsep Madani

Tambahnya, empat mangsa terdiri dua kanak-kanak perempuan berusia enam dan empat tahun serta dua kanak-kanak lelaki berusia tiga dan lapan tahun ditemukan di bilik air rumah mereka dalam keadaan tidak sedarkan diri.

Sementara itu, seramai 20 orang anggota bomba dari BBP Muar dan BBP Bukit Gambir dibantu dua jentera Fire Rescue Tender (FRT) serta satu Unit Bantuan Perkhidmatan Kecemasan (EMRS) dikejarkan ke lokasi berkenaan.

Pemeriksaan lanjut oleh pegawai perubatan mengesahkan semua mangsa meninggal dunia dan mayat keempat-empat beradik itu diserahkan kepada pihak polis untuk tindakan lanjut.

Operasi itu ditamatkan pada jam 9.52 minit malam.

“Punca kebakaran serta jumlah kerugian masih dalam siasatan,” katanya.


Jakel perkenal `Baju Raya Rahmah’ serendah RM148

0

BANGI, Khamis – Baju Raya Rahmah ditawarkan dengan harga RM148 untuk sepasang baju Melayu di sebuah gedung tekstil terkenal, Jakel selepas memeterai kerjasama antara kerajaan dan syarikat tersebut.
Menurut Menteri Perdagangan Dalam Negeri dan Kos Sara Hidup (KPDN) Datuk Seri Salahuddin Ayub, peruntukan sebanyak 1 juta helai untuk baju Melayu jenama Aaron Aziz dan Nabil Ahmad dibekalkan oleh Pihak Jakel untuk menyambut inisiatif ini.
Tambah beliau, harga baju raya untuk golongan wanita tidak dapat diselaraskan atau ditetapkan kerana kepelbagaian serta aksesori berbeza untuk setiap jenis pakaian tetapi ia masih dikawal untuk memastikan harga tersebut mampu milik.
‘Harga asal yang ditetapkan pihak Jakel sebenarnya ialah RM378, namun diturunkan kepada RM258 sehelai. Tetapi selepas sesi perbincangan dan libat urus kami bersama pihak Jakel, baju Melayu dijual dengan harga rahmah RM148 di semua cawangan Jakel. Ini sekaligus meringankan beban rakyat dan menggembirakan mereka menyambut Aidilfitri nanti,” katanya dalam sidang Dewan Negara 28 Mac lalu.
Beliau menjawab soalan yang diajukan oleh Ahli Dewan Negara, Datuk Mohd. Hisamudin Yahaya berkaitan harga Baju Raya Rahmah adakah akan dilaksanakan seperti mana Menu Rahmah dilaksanakan.
“Hasil perbincangan itu juga menyatakan kawalan bagi kes penjualan semula dengan harga tinggi oleh pihak ketiga akan dikawal untuk memastikan matlamat kerajaan tercapai. Pihak Jakel dapat mengenalpasti sekiranya individu datang untuk memborong atau mengikut keperluan keluarga. Oleh itu, pihak Jakel tidak menetapkan had untuk setiap pembelian, “ujarnya.
Tambah Salahuddin, tawaran itu dijangka akan berterusan sehingga akhir Syawal. Sekiranya terdapat pihak yang tidak berpuas hati dengan kualiti, mereka boleh membuat aduan kepada KPDN untuk memberi jaminan kualiti terbaik.


Kerana Israel, Indonesia dilucut Jadi Tuan Rumah Piala Dunia B-20

0

BANGI, Khamis – Hak Indonesia sebagai tuan rumah Piala Dunia Bawah 20 tahun (B-20) telah dilucutkan oleh Persekutuan Bola sepak Antarabangsa (FIFA) selepas bantahan besar-besaran terhadap penyertaan pasukan Israel di negara itu.
Pihak FIFA telah memutuskan untuk menyingkirkan Indonesia sebagai tuan rumah susulan pertemuan antara Presiden FIFA, Gianni Infantino dan Presiden Persatuan Bola Sepak Indonesia (PSSI), Erick Thohir.

Keputusan itu dibuat selepas FIFA membatalkan acara undian hari Jumaat di Bali, di tengah-tengah bantahan di negara majoriti Islam ini menghalang penyertaan skuad kebangsaan Israel.
Sokongan bagi perjuangan Palestin secara meluas di negara Islam yang paling ramai penduduknya di dunia.
Gabenor Bali, Wayan Koster telah dilaporkan enggan menjadi tuan rumah untuk acara cabutan undi jika ada pasukan Israel.
Menurut laporan media, beliau meminta Kementerian Belia dan Sukan Indoneisa menggunakan dasar melarang pasukan Israel daripada bertanding di Bali.
Acara yang sepatutnya berlangsung pada 29 Mei hingga 11 Jun itu ditetapkan sebagai kejohanan bola sepak utama pertama yang dianjurkan negara Asia Tenggara.
FIFA juga berjanji untuk mengumumkan tuan rumah baharu secepat mungkin. Kebanyakan negara Islam enggan menjadi tuan rumah kepada atlet Israel dan ramai atlet Islam enggan bersaing dengan lawan daripada Israel sebagai solidariti kepada rakyat Palestin yang ditindas.
Semasa Piala Dunia FIFA di Qatar tahun lalu juga menunjukkan sentimen pro-palestin dipamerkan sepenuhnya apabila penonton dan pemain bola sepak mengibarkan bendera Palestin di Stadium dan memaksa wartawan Israel meninggalkan lokasi.


Kertas arahan halang MB Kedah wujud

0

Kuala Lumpur, Khamis – Wujud kertas arahan yang menghalang Menteri Besar Kedah, Datuk Seri Muhammad Sanusi Nor daripada menghadiri majlis Kerajaan Persekutuan.

Memetik Berita Harian, Sanusi mendakwa perkara itu, selepas kertas arahan Kabinet berkenaan ditunjukkan sendiri oleh pegawai sebuah kementerian kepada pegawai pejabatnya di Langkawi, kelmarin.

“Pegawai kementerian itu ada mesyuarat di Langkawi kelmarin. Dia tunjuk kertas arahan Kabinet kepada pegawai pejabat Menteri Besar yang hadir dalam mesyuarat itu,”

Artikel berkaitan

Beri ubat PReP secara bersasar kepada golongan berisiko, elak subur aktiviti songsang

Tarif Elektrik, Air Kekal Di Semenanjung, Harga Ayam Tidak Diapungkan

Harga makanan di kantin sekolah tidak akan naik

3 Syarat Perlembagaan Untuk Lantikan Jemaah Menteri

Inspektor wanita tular ditahan polis, satu lagi klip video aksi ‘garang’ tersebar

Semalam, Sanusi membuat hantaran di Facebooknya mendakwa dihalang daripada menghadiri sebarang majlis Kerajaan Persekutuan termasuk Pameran Antarabangsa Maritim dan Aeroangkasa Langkawi 2023 (LIMA ’23) yang bakal berlangsung Mei depan.

Keputusan terbaru yang diambil Kabinet di bawah pimpinan Perdana Menteri, Datuk Seri Anwar Ibrahim, katanya

Sementara itu, Muhammad Sanusi turut mendakwa ada jabatan tertentu yang tidak dibenarkan bekerjasama dalam program-program kerajaan negeri.

Dalam perkembangan berkaitan, sekali lagi Sanusi melalui hantaran Facebooknya mendakwa kelulusan mengguna Dewan A MAEPS Serdang, Selangor yang terletak di bawah Kementerian Pertanian dan Keterjaminan Makanan bagi majlis berbuka puasa bersama anak-anak Kedah di perantauan pada 9 April juga ditarik balik.


Ketaksuban pemimpin, Wujud dua kumpulan dalam UMNO Melaka – Penganalisis Politik

0

BANGI, Khamis –
Wujud elemen ketaksuban politik terhadap pimpinan tertinggi UMNO sehingga sanggup mengorbankan Dato Seri Sulaiman Md Ali menceuskan kemelut politik.

Menurut Penganalisis Politik dan Pensyarah Kanan Universiti Malaya, Dr Tawfik Yaakub, peletakan jawatan oleh Sulaiman Ali itu tidak sewajarnya berlaku kerana Adun Lendu itu merupakan antara figura yang banyak berkorban dan bertungkus lumus memenangkan UMNO-BN  sewaktu pilihan raya negeri yang lalu.

DR Mohammad Tawfiq Yaakub, Penganalisis Politik meramalkan dua perpecahan ini akibat meluasnya dakyah politik yang terlalu taksub

Tambah beliau, dengan peletakan jawatan berkenaan, memperlihatkan seolah-olah Dato Seri Raof mahu membolot kekosongan terhadap jawatan itu akibat daripada elemen politik yang terlalu menyanjung pemimpin tertinggi.

Dr Tawfik menyifatkan, jika Rauf bakal menjadi Ketua Menteri Melaka yang seterusnya, ia bakal menampakkan lagi perpecahan UMNO menjadi dua sisi yang berbeza.

Dato Ab Raof disahkan menjadi Ketua Menteri Melaka

Di samping itu, beliau turut berkata peluang untuk buat Ab Rauf menggalas jawatan itu juga besar kerana Ab Rauf mempunyai hubungan yang begitu baik bersama Datuk Seri Ahmad Zahid Hamidi.

Dalam perkembangan lain, Pejabat Setiausaha Kerajaan Negeri Melaka, mengesahkan Ketua Menteri Melaka yang baharu akan mengangkat sumpah jawatan esok hari pada pukul 3 petang.

Setiausahanya, Zaidi Johari memaklumkan Yang – di Pertuan Negeri Melaka Mohd Ali Rustam telah menerima surat peletakan jawatan Sulaiman Ali sebagai Ketua Menteri Melaka. – BH


Khidmat LRT di 6 stesen dihentikan bermula Ahad ini

0

BANGI, Khamis – Operasi perkhidmatan stesen transit aliran ringan (LRT) di enam stesen LRT Laluan Ampang-Sri Petaling membabitkan Stesen Bandaraya, Sultan Ismail, PWTC, Titiwangsa, Sentul dan Sentul Timur akan dihentikan bermula Ahad ini.

Rapid Rail Sdn Bhd dalam satu kenyataan kepada media malam ini, syarikat itu memaklumkan, pemberhentian operasi berkenaan dilakukan  kerana tren digunakan untuk perkhidmatan antara Stesen Bandaraya ke Stesen Sentul Timur tidak dapat memenuhi kriteria pengoperasian ditetapkan.

Justeru itu tren perlu dikeluarkan daripada perkhidmatan atas faktor keselamatan.

“Ia susulan kejadian kerosakan struktur dan landasan berhampiran Stesen LRT Bandaraya yang menyebabkan tren tidak dapat kembali ke depot LRT di Ampang untuk menjalani kerja penyelenggaraan sejak 27 Januari lalu.

Artikel berkaitan

Sultan Kedah seru kerajaan sokong Projek KXP

Dewan Rakyat lulus jawatankuasa pemilih bagi Parlimen ke-15

“Kenyataan saya, akar umbi undi DAP dipolemikkan”- Ahmad Maslan

Abu Zahar Kesal Tindakan Enam Anggota LPPR

Tun M puji perkhidmatan MRT, seperti di negara maju

“Bagi menampung keperluan dan melancarkan perjalanan penumpang terjejas, pihak Rapid Rail akan menyediakan perkhidmatan bas ekspres percuma LRT 13 dan LRT 14 bermula Ahad ini sebagai tambahan kepada perkhidmatan bas LRT 11 sedia ada,” katanya.

Tambahnya, laluan perkhidmatan bas itu membabitkan bas LRT 11 dari LRT Masjid Jamek-LRT Bandaraya-LRT PWTC-LRT Titiwangsa-LRT Sentul-LRT Sentul Timur.

Manakala, Bagi bas LRT 13 pula dari LRT Masjid Jamek-LRT Sentul-LRT Sentul Timur dan bas LRT 14 dari LRT Masjid Jamek-LRT Titiwangsa.

“Perkhidmatan bas LRT 11, 13 dan 14 ini akan beroperasi dengan 40 bas dan kekerapan antara 10 hingga 15 minit pada waktu puncak bergantung kepada keadaan trafik semasa,” katanya.

Selain itu, bermula 2 April ini juga, perkhidmatan bas LRT 9 (LRT Hang Tuah-LRT Bandaraya) dan bas LRT 10 (LRT Masjid Jamek-LRT Bandaraya) juga akan ditamatkan.

“Bagi melancarkan perjalanan, semua perkhidmatan bas ini akan menggunakan laluan bas khas yang sudah disediakan.

“Penguatkuasaan akan dijalankan pihak berkuasa bagi memastikan laluan bas ini tidak disalah guna kenderaan lain,” katanya.

Penumpang  disaran menggunakan laluan rel alternatif, iaitu bagi yang menuju ke Hang Tuah boleh menaiki Laluan Monorel melalui Stesen Titiwangsa.

“Bagi penumpang yang mahu ke Chan Sow Lin pula boleh menaiki laluan MRT Putrajaya melalui Stesen Titiwangsa.

“Penumpang juga digalakkan menggunakan aplikasi PULSE untuk merancang perjalanan dan mengikuti laman media sosial Rapid KL untuk mendapatkan maklumat terkini,” katanya.

Katanya, anggota operasi rel, polis bantuan dan troopers akan ditempatkan di stesen terbabit bagi membantu dan mengawal pergerakan penumpang.


Mahkamah benar semak atau tidak, nasib Najib ditentukan esok

0

BANGI, Khamis –
Mahkamah Persekutuan Putrajaya bakal memutuskan nasib Bekas Perdana Menteri, Datuk Seri Najib Tun Razak samada beliau dibenarkan untuk menyemak semula sabitan dan hukumnya berhubung kes penyelewengan 42 juta ringgit dana SRC International Sdn Bhd.

Namun, sekiranya permohonan itu ditolak, pilihan terakhir Najib kini hanyalah kekal di Penjara Kajang atau mendapatkan permohonan daripada Yang di-Pertuan Agong.

Datuk Seri Najib Razak didapati bersalah atas tuduhan kes dana SRC yang bernilai RM 42 juta

Mengulas lanjut, permohonan Najib itu bakal diputuskan oleh barisan panel lima hakim dari Mahkamah Persekutuan diketuai Hakim Besar Sabah dan Sarawak, Abdul Rahman Sebli bersama Datuk Vernon Ong Lam Kiat, Datuk Rhodzariah Bujang serta Datuk Nordin Hassan termasuk Hakim Mahkamah Rayuan Datuk Abu Bakar Jais.

Artikel berkaitan

Ibu bapa berlainan agama boleh jaga anak beragama Islam

Anwar peroleh injunksi sementara halang Sanusi ulang kenyataan fitnah

PN tawar saya jadi senator dan menteri – Wan Rosdy

Mufti Perlis saran DAP mohon maaf kepada masyarakat Islam, Melayu

Persatuan Peguam Syarie terkilan KDN tarik balik rayuan kalimah Allah

Sekiranya permohonan Najib berjaya disemak, kelima-lima panel hakim itu akan menetapkan tarikh yang lain buat prosiding berkenaan.

Dalam pada itu, barisan panel hakim yang terlibat mungkin akan mendengar hujahan semakan daripada kedua-dua belah pihak pada hari yang sama iaitu Jumaat ini.

Laporan turut mengatakan Najib, sudah bersedia memfailkan petisyen bagi mendapatkan pengampunan pada 2 September 2022.

Najib  bersama Peguamnya, Muhammad Farhan Muhammad Shafee

Petisyen itu dibuat oleh  firma guaman yang mewakili Najib iaitu Tetuan Shafee & Co yang mana terdapat beberapa permohonan turut telah dibentuk, antaranya permohonan supaya keputusan rayuan utama beliau dapat diketepikan serta dibebaskan daripada tuduhan terbabit.

Serta, permohonan untuk membuat semakan terhadap keputusan panel Hakim Mahkamah Persekutuan yang telah dipengerusikan oleh Ketua Hakim Negara, Tun Tengku Maimun Tuan Mat, pada 23 Ogos lalu yang mana beliau tidak diberikan penangguhan prosiding berhubung penarikan diri oleh peguam belanya, Datuk Hisyam Teh Poh Teik.

Pada 22 Julai 2020 yang lalu, Mahkamah Tinggi di sini mendapati Najib bersalah terhadap tujuh tuduhan pecah amanah, menyalahgunakan kedudukan dan pengubahan wang haram dana SRC.

Sebelum ini,
Datuk Seri Najib Razak dijatuhi hukuman penjara 12 tahun dan denda RM210 juta, selepas didapati bersalah terhadap tujuh tuduhan pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd (SRC).


Pasport Zahid dikembalikan petanda awal dibebaskan – Zamani

0

BANGI, Khamis – Keputusan Mahkamah Rayuan membenarkan pasport antarabangsa dan diplomatik Timbalan Perdana Menteri, Datuk Seri Ahmad Zahid Hamidi diperoleh secara kekal, membayangkan kepada satu petanda awal terhadap 47 pertuduhan yang sedang dihadapinya ketika ini.

Presiden BERJASA, Haji Zamani Ibrahim tidak menolak kemungkinan keputusan ini akan mempengaruhi pendakwaan ke atas Zahid yang membabitkan 47 tuduhan rasuah, pecah amanah dan pengubahan wang haram berhubung dana Yayasan Akalbudi, yang kini di peringkat pembelaan.

Beliau bimbang, penyerahan pasport ini menjadi petanda untuk Ahmad Zahid dibebaskan daripada semua tuduhan, memandangkan kedudukannya kini sebagai individu kedua tertinggi dalam kerajaan.

“Bagi saya tidak ramai yang terperanjat. Saya sendiri pun menjangkakan beliau akan dapat sebab (Ahmad Zahid) bukan individu biasa, beliau Timbalan Perdana Menteri.

Artikel berkaitan

MyHeart mudahkan diaspora berkhidmat di tanah air, beroperasi bulan depan

Dewan IKIM runtuh, 6 cedera

Isu kalimah ALLAH: Saifuddin dakwa Muhyiddin tidak hormati nasihat Majlis Raja-Raja

OIC sambut baik laporan Amnesty International mengenai aparteid terhadap Palestin

Semak Semula Perkara 152, Pinda Akta DBP Bukan Setakat Penguatkuasaan

“Kita melihat perkara ini seolah-olahnya menggambarkan bahawa apa sahaja boleh berlaku kalau kita ada kuasa. Ini cukup membimbangkan,” katanya.

Isnin lalu, Ahmad Zahid yang juga Menteri Kemajuan Desa dan Wilayah berjaya memperoleh pasport antarabangsa dan diplomatik secara kekal bagi membolehkannya menjalankan tugas rasmi di luar negara.

Panel tiga hakim Mahkamah Rayuan diketuai Datuk Hanipah Farikullah membenarkan permohonan Ahmad Zahid untuk mendapatkan pasport secara kekal selepas berpuas hati bahawa permohonan itu mempunyai merit.

Menurut Haji Zamani, penyerahan pasport bukanlah isu utama yang mahu difokuskan, sebaliknya menegaskan kesilapan Perdana Menteri, Datuk Seri Anwar Ibrahim kerana mengangkat Ahmad Zahid sebagai timbalannya.

“Sepatutnya di awal-awal lagi Perdana Menteri, Datuk Seri Anwar Ibrahim tidak mengangkat beliau sebagai TPM kerana (Ahmad Zahid) telah pun bergelumang dengan tuduhan, bukan satu dua kes tetapi 47 kes.

“Individu sebegini sepatutnya tidak layak diangkat oleh Anwar, apatah lagi diletakkan di sebelahnya sebagai timbalan. Ini satu kesilapan besar yang dilakukan Anwar kepada negara kita,” katanya.

Beliau berkata, prinsip Anwar yang sebelum ini tegas mahu memerangi rasuah dan salah guna kuasa seolah tidak selari dengan tindakannya melantik individu mempunyai 47 pertuduhan sebagai Timbalan Perdana Menteri.

“Apa sahaja yang beliau cakap tentang rasuah, tadbir urus dan salahguna kuasa menjadi hambar didengar oleh rakyat dan pimpinan dalam serta luar negara kerana beliau telah salah tindakan dalam mengangkat seorang yang sarat tuduhan mahkamah.

“Bagi saya ini adalah suatu yang menggambarkan negara kita tidak berada di landasan keadilan yang sebenarnya dan negara bukan berada di atas landasan untuk bersungguh membasmi gejala rasuah dan salah laku,” katanya. – Ismaweb.net


Pertama Kali BN, PH Kelantan duduk semeja

0

BANGI, Khamis – Parti politik Pakatan Harapan (PH) dan juga Barisan Nasional (BN) Kelantan akhirnya duduk semeja selepas membentuk kerajaan perpaduan diperingkat pusat pada 24 November tahun lalu.
Pertemuan yang berlangsung di ibu kota Kelantan iaitu Kota Bharu itu dihadiri oleh Pengerusi BN Kelantan Datuk Ahmad Jazlan Yaakob, Pengerusi Majlis Pimpinan Negeri PKR Nik Nazmi Nik Ahmad, Pengerusi Parti Amanah Negara (AMANAH) Kelantan Khalid Samad dan pemimpin terkini kedua-dua parti.

Perjumpaan sulung itu berkisarkan kepada isu-isu permasalahan yang dihadapi oleh rakyat Kelantan ketika ini.
Antara isu yang dibangkitkan semasa pertemuan dijalankan adalah masalah air, kegagalan mengurus sampah, pentadbiran lemah parti politik Pas di Kelantan, peluang pekerjaan dan sebagainya.
“Pertemuan ini merupakan manifestasi hubungan kukuh antara kedua-dua gabungan parti yang membentuk kerajaan peraduan di peringkat pusat. Insya-Allah dengan kerjasama yang terbentuk hari ini, BN akan memberikan satu tawaran baharu yang lebih baik kepada rakyat Kelantan pada Pilihan Raya Negeri (PRN).
“Harapan kita sebuah Kerajaan Perpaduan dapat dibentuk di Kelantan selari dengan kerajaan diperingkat persekutuan,” katanya.
Mengulas dengan lebih lanjut pertemuan itu, Sumber BN memberitahu, pertemuan awal itu tidak menyentuh isu agihan kerusi menjelang PRN yang dijangka akan berlangsung pada bulan Jun ini. Perkara tersebut akan dibincangkan pada pertemua-pertemuan yang selanjutnya.


Petanda awal Ahmad Zahid bakal bebas pertuduhan mahkamah

0

BANGI, Khamis – Timbalan Perdana Menteri, Datuk Seri Ahmad Zahid Hamidi dibenarkan memperoleh pasport antarabangsa dan diplomatik secara kekal berdasarkan keputusan Mahkamah Rayuan sebelum ini merupakan petanda awal keputusan terhadap 47 pertuduhan yang sedang dihadapi.
Presiden BERJASA, Zamani Ibrahim berkata, keputusan itu mungkin akan mempengaruhi kes pendakwaan terhadap inidividu tersebut yang membabitkan 47 pertuduhan termasuk rasuah, pecah amanah dan pengubahan wang haram berhubung dana Yayasan Akalbudi yang kini dalam proses pembelaan.
“Penyerahan pasport ini menjadi petanda untuk Ahmad Zahid bebas daripada segala pertuduhan memandangkan beliau merupakan Timbalan Perdana Menteri. Ini amat membimbangkan kerana ia menjadi satu fahaman dimana apa-apa sahaja boleh dilakukan sekiranya kita mempunyai kuasa, “ ujarnya.
Ahmad Zahid diberikan kelulusan untuk memperoleh pasport antarabangsa dan diplomatik secara kekal 27 Mac lalu bagi membolehkan beliau menjalankan tugas rasmi di luar negara. Permohonan itu dibenarkan oleh tiga panel hakim yang diketuai Datuk Hanipah Farikullah selepas berpuas hati dengan merit permohonan.
Menurut Zamani, penyerahan pasport bukanlah isu utama sekarang namun kesilapan Perdana Menteri, Datuk Seri Anwar Ibrahim dalam memilih timbalan beliau.

Ahmad Zahid disabitkan dengan 47 pertuduhan sebelum dilantik sebagai Timbalan Perdana Menteri. Beliau tidak layak menjadi individu kedua tertinggi selepas Perdana Menteri.
“Apa yang dilakukan Anwar itu bercanggah dengan prinsip untuk menentang rasuah dan salah guna kuasa apabila beliau sendiri melantik individu yang mempunyai 47 pertuduhan sebagai salah seorang barisan kepimpinan kerajaan.
“Prinsip beliau sebagai pemimpin negara yang dikatakan ingin membanteras rasuah dan salah guna kuasa menjadi hambar dengan keputusan beliau semasa melantik Ahmad Zahid sebagai timbalan. Ia menggambarkan sistem keadilan negara kita tidak berada di jalan betul untuk membanteras isu rasuah dan salah laku,” katanya.


PN tidak masuk campur isu politik BN di Melaka

0

BANGI, Khamis – Perikatan Nasional (PN) negeri Melaka tidak mahu mencampuri isu politik Barisan Nasional Melaka dan hanya mengharapkan Ketua Menteri Melaka yang baharu memfokuskan tentang rakyat.
Menurut pengerusi Perikatan Nasional Melaka, Dr. Mohd Yadzil Yaakub, pihaknya menghormati keputusan Datuk Seri Sulaiman Md. Ali yang meletakkan jawatan sebagai Ketua Menteri negeri itu. Pihaknya juga akan terus menjalankan tugas bersama sesiapa sahaja Ketua Menteri baharu yang akan dilantik.
Tambah beliau, pihaknya mengucapkan terima kasih atas jasa dan bakti yang diberikan sepanjang tempoh berkhidmat dan PN akan kekal komited sebagai pembangkang yang memfokuskan suara rakyat dan kemaslahatan negeri.
Istiadat Pengurniaan Suratcara Pelantikan Dan Angkat Sumpah Jawatan, Taat Setia Serta Sumpah Simpan Rahsia Ketua Menteri Melaka baharu akan dilaksanakan esok jam 3 petang menerusi kenyataan rasmi oleh Setiausaha Kerajaan Negeri, Datuk Zaidi Johari sebentar tadi. Dalam kenyataan tersebut juga menyatakan bahawa Yang Dipertua Negeri Melaka, Tun Mohd. Ali Mohd. Rustam telah menerima surat perletakan jawatan Sulaiman sebagai Ketua Menteri Melaka Ke-12.
Walau bagaimanapun, nama pengganti yang akan menjadi ketua menteri baharu tidak dinyatakan dalam kenyataan tersebut.


“Saya rakam, tapi bukan untuk sebar video tu” – isteri bekas KPN

0

BANGI, Khamis – “Bukan saya sebar, saya pun terkejut. Apa yang pasti, rakaman itu saya hanya serahkan kepada polis semasa siasatan di Ibu Pejabat Polis Kontinjen (IPK) Kuala Lumpur.”

Itu pengakuan dinyatakan oleh isteri bekas Ketua Polis Negara, Tan Sri Musa Hassan yang mengecam tindakan individu yang menularkan rakaman video memaparkan pergaduhan mereka baru-baru ini.

Puan Sri Elly Afizahwati Abdul Jalil, 42, berkata, pergaduhan di antara beliau dan Musa berlaku berikutan tidak bersetuju dengan permintaan Musa yang mahu sebahagian harta walaupun aset terbabit dibelinya sebelum berkahwin.

Beliau berkata, video tular itu dirakam bagi melindungi dirinya selain digunakan sebagai bukti di mahkamah jika perlu.

“Bukan saya sebar, saya pun terkejut. Apa yang pasti, rakaman itu saya hanya serahkan kepada polis semasa siasatan di Ibu Pejabat Polis Kontinjen (IPK) Kuala Lumpur.”Saya sama sekali tidak berniat menjadikan rakaman itu tular apatah lagi menjatuhkan reputasi mana-mana pihak,” kata beliau kepada media selepas memfailkan permohonan cerai di Mahkamah Rendah Syariah Shah Alam, hari ini.

Elly Afizahwati turut menyatakan perasaan kesal apabila video pergaduhan itu tular malah rakaman berkenaan turut mendedahkan wajah anak yang baru berusia lapan tahun.

Mengulas mengenai perkongsian suaminya berhubung ciri-ciri isteri derhaka, ibu kepada seorang anak itu berkata, Musa sepatutnya menunjukkan tauladan yang baik terlebih dulu.

“Dia sebagai lelaki sepatutnya menunjukkan sifat dan tauladan baik kepada anak dan isteri…dia kena betulkan diri dia dulu.

“Sebelum ini saya ambil pendirian berdiam diri dan tidak membuat komen balas terhadap insiden berkenaan dan kenyataan media Tan Sri (Musa) kerana ada rundingan penyelesaian antara peguam syarie,” katanya.

Terdahulu, tiga klip video berdurasi sembilan saat, 56 saat, dan 10 saat dimuat naik pengguna Twitter memaparkan pertelingkahan antara sepasang suami isteri yang turut disaksikan kanak-kanak dalam rakaman itu.

Rentetan daripada itu Musa dalam satu ciapan di Twitter meminta orang ramai supaya menghormati privasi dan tidak mencampuri urusan keluarganya susulan penularan video berkenaan.

Polis mengesahkan membuka kertas siasatan berhubung kejadian membabitkan Musa dan isterinya selepas rakaman video pertelingkahan itu tular.

Susulan itu Musa dilapor berkata, masalah rumah tangga yang dihadapinya itu bukanlah baru sebaliknya berlarutan hampir tiga tahun malah sudah enam bulan tidak tinggal sebumbung.

Pasangan itu berkahwin pada 2 Ogos 2013 dan dikurniakan seorang anak.


Selain KM, Melaka juga akan dapat barisan EXCO baharu – Zahid

0

BANGI, Khamis – Melaka dijangka mempunyai barisan EXCO kerajaan negeri yang baharu susulan penubuhan Kerajaan Perpaduan di negeri itu, kata Datuk Seri Dr Ahmad Zahid Hamidi.

Sehubungan itu, Timbalan Perdana Menteri berkata, Melaka bukan hanya mendapat Ketua Menteri yang baharu petang esok, malah barisan EXCO kerajaan negeri turut distruktur semula.

Katanya, pelantikan EXCO Kerajaan Melaka yang baharu itu, akan diselesaikan menerusi semangat perpaduan.

“Saya adakan perbincangan kerana majlis angkat sumpah akan diadakan petang esok dan tentunya ia akan diikuti dengan penstrukturan semula barisan EXCO Kerajaan Melaka.

Artikel berkaitan

PPV Dibuka Semula, 9,000 Dos Penggalak AZ Diberi Setiap Hari

Rafizi bagi 4 sebab kenapa kerajaan tidak benar keluar KWSP

Datuk Dr. Zulkapli – Ketua Pengarah Perkhidmatan Awam yang baharu

Wan Rosdy Sekali Lagi Dilantik MB Pahang

LIMA’23: Tun M terima anugerah pencapaian sepanjang hayat

“Bagaimanapun, saya masih belum memperoleh senarai nama cadangan daripada Ketua Menteri Melaka yang baharu. Namun saya yakin semangat Kerajaan Perpaduan yang wujud pada peringkat nasional dapat diterjemahkan di Melaka,” katanya pada sidang media selepas Majlis Santunan Kasih Ramadan di Masjid Jamek Kampung Sungai Gersik Sungai Balang di Muar, Johor malam ini.

Pada Isnin lalu, Ahmad Zahid memberi bayangan akan berlaku perubahan struktur pentadbiran kerajaan negeri menerusi pembentukan Kerajaan Perpaduan di Melaka.

Semalam, Presiden UMNO itu mengesahkan Ahli Dewan Undangan Negeri (ADUN) Lendu, Datuk Seri Sulaiman Md Ali sudah meletak jawatan sebagai Ketua Menteri Melaka.

Istiadat mengangkat sumpah jawatan Ketua Menteri Melaka yang baharu akan diadakan pada jam 3 petang esok.

Setiausaha Kerajaan Negeri, Datuk Wira Zaidi Johari dalam kenyataannya hari ini berkata, istiadat itu akan berlangsung di Dewan Sri Utama, Pejabat Yang Dipertua Negeri Melaka, di Kompleks Seri Negeri.

Sementara itu, Ahmad Zahid yang juga Menteri Kemajuan Desa dan Wilayah berkata pendekatan Kerajaan Perpaduan diharap dapat disebarkan luaskan di enam Pilihan Raya Negeri (PRN) nanti, seterusnya diterima di negeri lain.

“Tentunya kita mengharapkan dalam enam PRN negeri iaitu Negeri Sembilan, Selangor, Pulau Pinang, Terengganu, Kedah dan Kelantan kelak, perkara sama akan berlaku.

“Oleh itu, kita mesti membiarkan optik dan naratif yang baik bagi menyebar luaskan situasi pembentukan Kerajaan Perpaduan pada peringkat negeri,” katanya.- BH


Tekanan, persekitaran, kesihatan punca kesihatan polis terganggu

0

BANGI, Khamis –
Kajian Polis Diraja Malaysia (PDRM) mendapati kebanyakannya anggota dan pegawainya mengalami tekanan dan cenderung membunuh diri disebabkan persekitaran tempat kerja serta status kesihatan.

Menteri Dalam Negeri, Datuk Seri Saifuddin Nasution Ismail berkata,
beliau telah mengenal pasti kajian yang terdiri daripada beberapa faktor kecenderungan itu yang dikesan seawal tahun 2015.

“Antara faktornya ialah faktor tekanan, kesihatan dan tempat kerja termasuk berpunca daripada kecewa dalam perhubungan, dan ada masalah dalam penyesuaian penempatan baru, gaya mengawal, gaya tindak diri, kesunyian kerana jauh dari keluarga dan masalah perkahwinan,” katanya
sebagai jawapan kepada Ahli Parlimen Sri Gading, Aminolhuda Hassan pada Waktu Pertanyaan Menteri di Dewan Rakyat, hari ini.

Tambah Saifuddin, menerusi kajian tersebut, penerokaan bunuh diri dalam kalangan warga polis untuk tempoh antara 2014-2018 adalah tujuh kes melibatkan kes bunuh isteri dan menembak diri sendiri pada tahun ini.

Artikel berkaitan

Selepas berjaya takluk Everest, pendaki negara dilapor hilang

Tuan rumah terkejut kondominium disewa jadi tempat aniaya, bunuh kucing

Negara rugi RM158.08 juta pada tahun 2021

Lantikan politik pengarah GLC lemahkan peluang menang PRN

Pengampunan Najib: Fuad dakwa AMANAH hina budi bicara, kebijaksanaan Agong

Jumlah itu juga dianggap masih kecil dan kes terpencil jika dibandingkan dengan 130,000 kekuatan anggota dengan tugas berat.

Sementara itu, Saifuddin memaklumkan setakat ini polis mempunyai 109 kaunselor di Bukit Aman, Ibu Pejabat Polis Kontinjen (IPK) dan Ibu Pejabat Polis Daerah (IPD) gred A yang menempatkan Ketua Polis Daerah berpangkat Asisten Komisioner Polis serta 711 Rakan Pembimbing Perkhidmatan Awam (AKRAB).


Telur gred A,B dan C kurang 10 hingg 15 % – KPDN

0

BANGI, Khamis – Kementerian Perdagangan Dalam Negeri dan Kos Sara Hidup (KPDN) mengesahkan bekalan telur gred A, B dan C dianggarkan berkurang sekitar 10 hingga 15 peratus namun masih mencukupi untuk menampung keperluan dalam negara.

Timbalan Menterinya, Fuziah Salleh, berkata kekurangan telur gred itu susulan permintaan tinggi menjelang musim perayaan terutama permintaan dalam penyediaan membuat kuih dan sebagainya.

“Secara keseluruhan bekalan telur mencukupi, cuma mungkin kurang sikit membabitkan gred A, B dan C. Pada masa sama, kita ada pelbagai jenis lagi telur seperti omega dan sebagainya.

“Kalau diikutkan Menteri Pertanian dan Keterjaminan Makanan paling sesuai bercakap isu kekurangan bekalan ini, kami (KPDN) hanya ulas daripada segi pasaran saja,” katanya selepas merasmikan Bazar Ramadan Rahmah (BRR) Program Inisiatif Pendigitalan Sektor Peruncitan (ReDI) di Bazar Ramadan Bayan Baru di Pulau Pinang, hari ini.

Artikel berkaitan

PRN Selangor: Pembahagian kerusi PH 83 peratus, utama parti menang

32% Jumlah Pengundi Setakat Jam 11 Pagi

Tidak patut sambut raya dengan campur aduk budaya asing

Lebih ramai individu akan dipanggil bantu siasatan kes LCS

Polis beri amaran, batalkan `Gang Bang’

Fuziah berkata, rakyat Malaysia menggunakan 32 juta biji sehari mencukupi  dengan bekalan telur gred lain termasuk telur omega tidak terjejas dan masih boleh didapati dengan mudah di pasaran.

Beliau berkata, di Pulau Pinang bekalan telur direkodkan daripada pemborong dan peruncit di seluruh negeri itu ialah 48,000 biji gred C dan 30,000 gred B dengan jumlah keseluruhan telur mencecah 150,000 biji telur sehari.


Tiada larangan MB Kedah hadir program kerajaan Pusat – Zahid

0

BANGI, Khamis –  Tiada larangan terhadap Menteri Besar Kedah, Datuk Seri Muhammad Sanusi Md Nor, daripada menghadiri mana-mana program rasmi Kerajaan Persekutuan.

Memetik Berita Harian, Timbalan Perdana Menteri, Datuk Seri Ahmad Zahid Hamidi berkata, berkemungkinan arahan yang diterima Muhammad Sanusi itu diterima secara peribada kepadanya dan bukan secara bertulis.

“Saya tidak pernah mendengar adanya arahan untuk melarang beliau (Muhammad Sanusi) menghadiri mana-mana majlis rasmi anjuran kerajaan Persekutuan.

“Melainkan jika arahan itu dikeluarkan pada beliau secara peribadi, namun saya tidak mengetahui mengenai perkara itu,” katanya pada sidang media selepas Majlis Santunan Kasih Ramadan di Masjid Sungai Gersik, Muar, hari ini.

Artikel berkaitan

Ucapan berbaur perkauman, Lim Guan Eng disiasat bawah Akta Hasutan

Najib aset strategik ‘beku’ UMNO – Penganalisis

Muktamar PAS ditangguhkan beri laluan kepada PRN

Tok Mat beri bayangan pertahan Dun Rantau

Pemimpin DAP gesa BN hukum semua Ahli Parlimen sokong Muhyiddin

Turut hadir bersama Naib Presiden UMNO, Datuk Seri Mohamed Khaled Nordin yang juga Menteri Pendidikan Tinggi dan Menteri Besar, Datuk Onn Hafiz Ghazi.

Susulan itu, Ahmad Zahid yang juga Menteri Kemajuan Desa dan Wilayah menyarankan jika dakwaan itu benar, Menteri Besar Kedah itu boleh menyebarkan arahan atau pekeliling yang menghalang beliau hadir mana-mana majlis anjuran Kerajaan Persekutuan.

Semalam, Muhamad Sanusi dilaporkan mendakwa beliau dilarang menghadiri semua program anjuran Kerajaan Persekutuan termasuk acara Pameran Antarabangsa Maritim dan Aeroangkasa Langkawi 2023 (LIMA 23) yang bakal berlangsung di Langkawi pada Mei depan.

Dakwaan itu dimuat naik dalam satu hantaran di Facebook beliau hari ini tanpa menjelaskan keputusan Kabinet itu.

Muhammad Sanusi turut mendakwa perkara itu adalah keputusan Kabinet yang diterajui Perdana Menteri, Datuk Seri Anwar Ibrahim.


Tidak wajar halang MB Kedah hadir majlis Kerajaan Persekutuan – Samsuri

0

BANGI, Khamis –
Menteri Besar Terengganu, Datuk Seri Ahmad Samsuri Mokhtar akan mendapatkan gambaran sebenar berkenaan dakwaan Menteri Besar Kedah, Datuk Seri Muhammad Sanusi Md Nor yang dihalang menyertai sebarang majlis anjuran Kerajaan Persekutuan.

Ahmad Samsuri berkata, ia tidak sewajarnya berlaku dan pihaknya akan mengesahkan perkara itu dengan Menteri Besar Kedah terlebih dahulu.

“Saya tidak tahu maklumat itu sebenarnya, saya pun baca daripada media.

“Jadi saya kena tanya dia sendiri bagaimanakah bentuk halangan itu, adakah secara lisan atau bertulis ataupun dimaklumkan pada wakil dan sebagainya.

Artikel berkaitan

Banyak Isu Tanah, Hutan & Korupsi Tak Selesai Punca Negeri Pahang Ketinggalan?

Ismail Sabri konsisten tak bersetuju keputusan PAU2022

Hina Quran – Iraq singkir Duta Sweden

Pemimpin tertinggi parti politik akan didakwa SPRM?

Shabery ingatkan pemimpin PH, kerajaan Anwar bukan jambatan konkrit

“Saya kena csemak dengan dia dulu la,”

Beliau berkata demikian dalam sidang media selepas menghadiri majlis Prihatin Ramadan di Marang, Terengganu semalam.

Terdahulu, Muhammad Sanusi yang juga Ketua Pengarah Pilihan Raya Perikatan Nasional (PN) mendakwa beliau dilarang daripada menghadiri sebarang majlis dan program anjuran Kerajaan Persekutuan melalui satu hantaran di laman sosial rasminya.

Kenyataan Menteri Besar Kedah, Muhammad Sanusi Md Nor di laman sosial rasminya.

Menteri Besar Kedah itu berkata, ia termasuk Pameran Antarabangsa Maritim dan Aeroangkasa Langkawi 2023 (LIMA’23) yang berlangsung di Langkawi dari 23 hingga 27 Mei ini.

Sementara itu, Ahmad Samsuri memaklumkan setakat ini beliau tidak menerima sebarang halangan untuk menyertai majlis anjuran Kerajaan Persekutuan sebagai menjawab pertanyaan media.